title: William Marrion Branham

text: Branham toimi metsänvartijana ja hän asui Indianassa, missä koki kummallisen enkeli-ilmestyksen 7. toukokuuta 1946.


title: William Marrion Branham

text: Branham näki valon läpi tulevan suurikokoisen 200 naulaa painavan enkelin, joka oli pukeutunut valkoiseen vaippaan. Enkelin kasvot olivat sileät ja parrattomat, tumma tukka ulottui olkapäille asti, enkeli oli iholtaan tumma. Enkeli sanoi Branhamille: ""Älä pelkää! Minut on lähetetty Kaikkivaltiaan Jumalan luota kertoakseni sinulle, että merkillinen elämäsi ja väärinymmärtämäsi tiet ovat osoituksena siitä, että Jumala tahtoo antaa sinulle parantamisen lahjan, jotta käyttäisit sitä koko maailman hyväksi. Jos olet vilpitön ja voit saada ihmiset uskomaan sinua, ei mikään voi vastustaa rukouksesi voimaa, ei edes syöpä." "


title: William Marrion Branham

text: Enkeli kertoi hänelle myös kahdesta merkistä, jotka annettaisiin hänelle. Ensimmäinen merkki oli tarkoitettu lahjaksi hänen vasempaan käteensä, voiman avulla hän pystyisi paljastamaan sairaudet. Tämä yliluonnollinen merkki olisi vahvistukseksi koko seurakunnalle. Sen jälkeen hänelle annettiin toinen merkki, hän sai kyvyn paljastaa ihmisten ajatukset ja heidän menneisyyden tapahtumiansa. Tässä kyvyssä oli rajoituksena se, että hän ei voinut paljastaa niitä asioita, joista ihmiset olivat tehneet parannuksen ja jotka olivat jo anteeksi annetut. Tämän lisäksi enkeli ilmoitti Branhamille, sen että jos hän uskollinen kutsumukselleen, sen tulokset ulottuisivat yli koko maailman ja järkyttäisivät kansoja, näiden merkkien kautta Jumala kokoaisi kansansa Hengen yhteyteen, jotta heillä olisi yksi sydän ja yksi usko.


title: William Marrion Branham

text: Tämän sanottuaan enkeli poistui ja Branham kertoo muistelmissaan että sama enkeli tuli puhumaan hänelle sen jälkeen 2-4 kertaa vuodessa.


title: William Marrion Branham

text: Branham kertoi enkelin vierailusta ja kertoi että hänelle annetaan sairaiden parantamisen armolahja ja hänen tehtävänä on saarnata maailman kansoille, seisten tuhansien kuulijoiden edessä, niin että tuhannet tulisivat hänen luokseen parantuakseen. Hän kertoi että hänen saamansa lahja on viimeisten päivien merkki, jonka avulla Jumala kutsuisi kansansa Hengen yhteyteen.


title: William Marrion Branham

text: William Branham saapui kokousmainoksin varustetulla autollaan 14. kesäkuuta 1946 St. Lousiin, mukana oli hänen kaksi sisartaan ja hänen perheensä. Saman päivän iltana hän piti telttakokouksen pastori Daughertyn kanssa. Kokouksen aikana parantui rampa mies, sokea mies ja muutama kuuro. Seuraavana päivänä Branham vieraili St. Louisin hermotautisairaalassa, tämän vierailun aikana parantui yksi hermosairas nainen, joka myöhemmin pääsi sairaalasta. Saman päivän iltana hän piti telttakokouksen, jossa kerrotana useita parantuneen. Alun perin oli suunniteltu että kokoukset kestäisivät vain muutaman päivän, mutta monien kaupungin saarnaajien pyydettyä häntä jatkamaan, hän jatkoi kokouksia 25. kesäkuuta 1946 saakka. Väkeä kokouksissa kävi paljon ilta toisensa jälkeen. Paikallinen poliisikin kävi tarkastamassa että kaikki olivat kunnossa.


title: William Marrion Branham

text: Gordon Lindsayn, miehen joka kirjoitti William Branhamin elämäkerran, mielestä Branhamin elämä oli verrattavissa Gideonin elämään. Molemmat olivat syntyneet köyhissä oloissa, kumpikin sai tehtävänsä ilmestyksen kautta. Gideon kärsi kateellisten veljien ja lihallisten ihmisten vastustuksesta, samoin myös Branham.


title: William Marrion Branham

text: Arkansin osavaltion Jonesboron kaupungissa Branhamin pitäessä kokouksia, paikalle oli saapunut n. 25 000 ihmistä, tämän kokoussarjan viimeisenä iltana Branham rukoili ambulanssissa paikalle tuodun syöpää sairastavan naisen puolesta, joka oli kuollut kokouksen aikana. Ambulanssin kuljettaja oli pyytänyt Branhamin rukoilemaan ja niin hän teki, mennen ambulanssiin ja ottaen siellä olevaa kuollutta naista kädestä kiinni ja rukoillen samaan aikaan, hetken päästä kuolleen naisen käsi muuttui lämpimäksi ja hän nousi istumaan


title: William Marrion Branham

text: Branham piti kokouksia Yhdysvalloissa Phoenixissa, Los Angelesissa, Long Beachissa, Sacramentossa, Santa Rosassa ja Fresnossa. Kanadassa hän kävi Saskatoonissa, Saskatchewassa, Prince Albertissa, Albertassa ja Calgaryssa. Keväällä 1948 Branham kävi Miamissa, Pensacolassa, Kansas Cityssä Kansasissa, Sedalissa Missourissa sekä Elginissä Illinoisissa.


title: William Marrion Branham

text: Branhamin ollessa puhumassa Houstonissa Houston Coliseumissa Ted Kipperman -niminen ammattivalokuuvaja otti hänestä valokuvan, jossa näkyi hänen päänsä yläpuolella sädekehän muotoinen valkea kohta.


title: William Marrion Branham

text: William Branham, J. Ern Baxter, Jack Moore, Howard Branham ja Gordon Lindsay matkustivat 6. huhtikuuta 1950 "Flagship Scotland" -nimisellä lentokoneella Lontooseen, käyden tutustumassa kaupungin historiallisiin muistomerkkeihin, kirkkoihin ja Wesleyn kappeliin, sen jälkeen he matkustivat Pariisin ja tutustuivat sielläkin historiallisiin paikkoihin. Suomeen he saapuivat 14. huhtikuuta laskeutuen Helsingin lentokentälle, jossa heitä oli vastassa helluntaiseurakunnan johtaja Eino Manninen ja sisar May Isaacson, amerikkalaissyntyinen tulkki.


title: William Marrion Branham

text: Ensimmäinen kokous pidettiin lauantaina 15. huhtikuuta 1950 klo 19 Messuhallissa, joka oli Suomen suurin kokouspaikka. Paikalle oli saapunut n. 7000 henkeä ja Messuhalli oli ääriään myöten täynnä. Ensimmäisen puheen piti William Baxter, valmistellen ihmisiä ottamaan vastaan parantumisen. Hän kertoi Branhamin kutsumuksesta, kertoen että Branhamilla on lahja, jonka avulla hän tunnistaa sairauden laadun. William Branham saapui paikalle vasta 20.30, hän kertoi puheessaan olevansa lähtöisin köyhistä oloista ja kouluja käymätön. William Branham kertoi saavansa selville sairauden laadun tarttumalla vasemmalla kädellään sairaan ihmisen oikeaan käteen. Hän kertoi myös pystyvänsä näkemään sairaan ihmisten salaisuudet, joista sairaudet johtuivat. Hänen puheensa jälkeen, alkoi sairaiden parantamistoiminta. Kokoukseen tulijoille oli jaettu kortteja, joiden ilmoittamassa järjestyksessä he saivat tulla Branhamin luokse. William Branham huomasi myös penkeissä istuvia ihmisiä ja sanoi heille mitä he sairastavat ja käski sitten heidän lähteä parantuneina koteihinsa. Seuraavien iltojen kokouksiin saapui runsaasti väkeä.


title: William Marrion Branham

text: Kuopiossa kokoukset pidettiin Elim-rukoushuoneella, joka oli suurin kokoushuone Kuopiossa. Rukoushuoneen pihamaalle oli pystytetty teltta, johon mahtui joitakin satoja kuulijoita. Kokouksien aikana parantui muutamia sairaita, kuten kuuroja, sokeita, aivoinvalidi ja sokeritautisia.


title: William Marrion Branham

text: Kuopiossa parantui mm. 11-vuotias sotaorpo Veera Ihalainen, hän sairasti luutuberkuloosia ja joutui sen vuoksi käyttämään kainalosauvoja. Hän kosketti ohi kulkevan Branhamin takkia ja parantui.


title: William Marrion Branham

text: Heidän käydessään perjantaina 21.4.1950 katsomassa Puijon näkötornia, paluumatkalla heidän edellään ajanut auto törmäsi kahteen tielle juoksevaan n. 7-8 vuotta vanhaan pikkupoikaan, pojat loukkaantuivat ja menettivät tajunsa, toinen pojista otettiin edellä ajaneeseen autoon ja toinen otettiin Vilho Soinisen ajamaan autoon jossa olivat Branham, Gordon Lindsay ja Jack Moore . Branham koitti matkalla pojan valtimoa ja totesi valtimon pysähtyneen, hän kuunteli pojan sydäntä ja totesi sydämen pysähtyneen, hän totesi, ettei poika hengitä, tämän jälkeen, he pitivät poikaa kuolleena. William Branham ja Gordon Lindsay ja Jack Moore rukoilivat pojan puolesta, muutaman minuutin päästä he näkivät pojan aukaisevan silmänsä. Branham oli nähnyt kaksi vuotta aikaisemmin näyn tästä tapahtumasta ja hän kertoi siitä samana iltana Kuopion Eelimin seurakunnassa pitäessään kokousta.


title: William Marrion Branham

text: Kansanedustaja Mauri Ryömä esitti sisäasiainministeri Urho Kekkoselle Branhamin vierailun johdosta kysymyksen: " "Onko Hallitus kiinnittänyt huomiota eräiden parhaillaan Helsingissä vierailevien amerikkalaisten "ihmeparantajien" vahingolliseen toimintaan; ja jos on, niin mitä Hallitus aikoo tehdä tällaisen vahingollisen toiminnan ehkäisemiseksi?" "


title: William Marrion Branham

text: Pieni osa sisäasiainministeri Urho Kekkosen vastauksesta: ""Kysymyksen perusteluissa on edellä selostetun toiminnan vahingollisuus nähty lähinnä siinä, että yksinkertaiset, herkkäuskoiset ihmiset ovat maan eri puolilta matkustaneet näihin tilaisuuksiin parantumisen toivossa ja siten aiheuttaneet itselleen tarpeettomia matkakustannuksia minkä ohessa he ovat saattaneet laiminlyödä tai viivytellä pätevään lääkärinhoitoon turvautumista, jolloin heidän todelliset paranemismahdollisuutensa ovat voineet huonontua. Ihmeparantajien toimintaa tarkkailtaessa ei voikaan välttyä vaikutelmalta, että huomattava osa tilaisuuksiin saapuneista on lähtenyt matkalle hakeakseen parannusta ruumiillisille sairauksilleen ja että ainakin suurin osa näistä on tehnyt matkansa kokonaan turhaan. Luotettavasti on ainakin selvittämättä toistaiseksi onko edes yhtään todellista paranemista näissä tilaisuuksissa tapahtunut, joskin useat henkilöt ovat sellaisista kertoneet." "'


title: William Marrion Branham

text: Suomesta William Branham matkusti Norjaan Osloon. Norjan Lääkintöhallituksen kehotuksesta Oslon poliisilaitos oli kieltänyt parantamiskokoukset. Kaupungin saarnaajat, joita oli tuolloin 200, esittivät vastalauseen Lääkintöhallitukselle.


title: William Marrion Branham

text: William Branham piti useita kokouksia Göteborgissa, yhden kokouksen Jönköpingissä ja viisi kokousta Örebrossä. Seuraavat kokoukset pidettiin Örnsköldvikissä ja sitten Tukholmassa, jossa sijaitsi tuon ajan suurin helluntaiseurakunta, jossa oli 6500 aktiivista jäsentä ja 5000 pyhäkoululaista.


title: William Marrion Branham

text: William Branham vierali Durbanissa Etelä-Afrikassa 1951, pitäen kokouksia 11 kaupungissa, puhuen n. 500 000 ihmiselle. Branhamin Greyvillessa pitämässä kokouksessa kävi 45 000 ihmistä.


title: William Marrion Branham

text: 1950-luvun puolivälissä suurimman helluntaiherätyksen suuntaus Assemblies of God julisti David du Plessisin johdolla William Branhamin harhaoppiseksi, koska tämä uskoi "Jeesus Yksin" -oppiin. William Branham ei varsinaisesti hylännyt kolminaisuutta: hän näki katolilaisen uskontunnustuksen olleen epäraamatullinen sakramentti, jossa kaste tapahtuu "kolmeen nimeen", Isän, Pojan ja Pyhän Hengen nimeen. Branham uskoi kyseisen sakramentin olevan katolilaisuuden eräs harhaoppi, joka Nikean kirkolliskokouksessa hyväksyttiin katolisen eliitin toimesta. Branhamin mukaan kaste Jeesuksen Kristuksen nimeen on vain pätevä, koska tuossa nimessä tulee esiin kolme Jumalan persoonaa, Jeesuksessa Kristuksessa, eikä nimikkeissä Isä, ja Poika, ja Pyhä Henki. Hänen mielestään Jumala ilmaisi itsensä Isänä, poikana ja Pyhänä Henkenä, ei sakramenttina, jonka helluntaiherätyskin oli kopioinut Paavin kirkolta.


title: William Marrion Branham

text: Branhamin toiminta vaikeutui v. 1955 lähtien, jolloin hän velkaantui Kalifornian kokouksiensa vuoksi 15 000 dollaria. Hallitus vaati häntä maksanaan veroja 40 000 dollarin edestä


title: William Marrion Branham

text: William Branham uskoi, että Jumala oli lähettänyt hänet Laodekian seurakunta-ajan profeetaksi. 1950-luvun lopulla Branham alkoi nimittää opetustaan "palautetuksi evankeliumiksi".


title: William Marrion Branham

text: William Branham oli 28.2.1963 metsästämässä Arizonassa Tucsonin alueella, kun koki seitsemän enkelin ilmestymisen. Enkelit selittivät hänelle ilmestyskirjan seitsemän sinetin salaisuudet.


title: William Marrion Branham

text: Branhamilla oli oppi siitä, ettei Jeesus kantanut meidän syntejämme. Branham opetti, että "synnin lika palaa välittäjän (Kristuksen) toimesta aikakausien kautta takaisin syyttäjään (saatanaan) iskeytyen häneen. Jokainen synnin molekyyli palaa saatanaan ja pysyy hänen päällä tuomiopäivään saakka, jossa iankaikkisena kohtalona on viskaaminen tulijärveen."


title: William Marrion Branham

text: Branham opetti kasteen Jeesuksen nimeen olevan pelastuksen ehtona.


title: William Marrion Branham

text: William Branhamin ajaessa lauantaina 18. joulukuuta 1965 klo 20:15 autoa U.S. Highway 60 -tiellä Teksasissa matkallaan kohti Jeffersonvillen kotia, Meda ja Sarah Branhamin istuessa takana, vastaan tuli vuoden 1956 mallisella Chevroletilla 22-vuotias Jimmie Ramos, joka oli juovuksissa. Hän törmäsi Branhamin vuoden 1964 malliseen farmariautoon. Jimmie Ramos kuoli onnettomuudessa. Tämän kyytiläisistä Rodolfo Melendez joutui tehohoitoon ja Raynaldo Melendez ja Daniel Cocanegra loukkaantuivat lievemmin. Branhamin poika Billy Paul Branham ajoi omalla autollaan William Branhamin auton edellä. Hänellä oli kyydissään Joseph ja hänen poikansa Paul. Tämä seurue vältti törmäyksen.


title: William Marrion Branham

text: William Branhamin pää, vasen jalka ja käsi loukkaantuivat onnettomuudessa vakavasti ja myös useita luita murtui. Hänen irrottamiseen autosta kului noin 45 minuuttia. Ensin Branham vietiin sairaalaan Frionaan ja hänestä otettiin röntgenkuvat. Todettiin, että häntä ei voitu hoitaa Frionassa ja hänet siirrettiin Amarilloon. Branham oli tarvinnut nopeasti verensiirron - hänen verenpaineeksi mitattiin Billy Paul Branhamin kertomuksen mukaan nolla. Williamin Branhamin veriryhmä oli harvinainen ja verta jouduttiin hakemaan toisesta kaupungista. Verta annettiin kahdeksan tunnin ajan. Lääkärit epäilivät, että hänellä oli joko veritulppa tai aivohalvaus. Veri ei kuitenkaan mennyt kaulasuonen läpi ja aivoissa olevaa turvotusta yritettiin vähentää lääkkeillä.


title: William Marrion Branham

text: William Branham oli kuuden päivän ajan koomassa ja menehtyi sairaalassa Texasin osavaltiossa Amarillon kaupungissa 24. joulukuuta 1965. Branhamin vaimo Meda Branham loukkaantui vakavasti ja kuoli 11. huhtikuuta 1966. Sarah Branham oli sairaalassa kaksi kuukautta.


title: William Marrion Branham

text: Branhamia kritisoitiin hänen kristillisyydestä selvästi poikkeavan opetuksen tähden. Myös hänen kokemansa enkeli-ilmestykset herättivät kummastusta. Branham opetti muun muassa, että osa ihmisistä on Eevan ja käärmeen lapsia, joilla ei ole mahdollisuutta pelastua. Hän uskoi olevansa viimeisen ajan sanansaattaja, Elia.


title: Kick-Ass

text: Kick-Ass on vuonna 2010 valmistunut supersankarielokuva, joka perustuu samannimiseen sarjakuvaan. Elokuvan on ohjannut Matthew Vaughn, joka myös tuotti elokuvan näyttelijä Brad Pittin kanssa. Käsikirjoituksen Vaughn laati Jane Goldmanin kanssa.


title: Smaljavitšy

text:
Smaljavitšy () eli Smolevitši () on Minskin alueella Valko-Venäjällä sijaitseva pääkaupunki Minskin itäinen esikaupunki ja piiri (raion). Vuoden 2009 loppupuolella kaupungissa asui 15 092 ihmistä. Maaseutuvaltaisen hallintopiirin väkiluku on korkeampi (42 917 as.), mikä sisältää maaseutuväestön, Smaljavitšyn kaupungin ja pienen Zjaljony Borin kaupunkimaisen taajaman (1 142 as.). Vaikka teollisuuskaupunki Žodzina sijaitsee maantieteellisesti piirin sisällä, se on suoraan maakuntahallinnon alaisuudessa.
Minskistä itään Oršaan vievä junanrata kulkee Smaljavitšyn piirin läpi, ja Minskin lähiliikenteen junat pysähtyvät useilla piirin asemilla ja seisakkeilla. Minskistä kaupunkiin pääsee sujuvasti Minskin kansalliselle lentoasemalle johtavaa M2 valtatietä ja P53 kantatietä pitkin; matkaa on maanteitse 43 kilometriä. Myös Valko-Venäjän läpi moottoritienä kulkeva Varsova-Brest-Minsk-Orša-Moskova valtatie M1 (E30) kulkee vain 6 kilometriä Smaljavitšyn keskustan eteläpuolelta ja luo nopean valtatieyhteyden niin Puolaan kuin Venäjällekin.


title: Smaljavitšy

text: Piirin alueella sijaitsee muun muassa muistomerkki Kunnian kukkula.


title: Taidekäsityö

text: Taidekäsityö on taiteellisesti muotoillun käsityön tekemistä. Lähinnä taidekäsityötä on lasin, keramiikan, huonekalumateriaalien, tekstiilin ja jalometallin taiteellinen työstäminen. Taidekäsityön piiriin kuuluu muun muassa korujen valmistaminen, poronsarvityöt, nahkatyöt ja puutyöt ja taidetaonta, silloin kun päämääränä ovat käytännöllisyyden ohella tai yleensä esteettiset tavoitteet. Laajamittaisemmin toteutettuna taidekäsityö on taideteollisuutta. Myös sisustusarkkitehtuurin alueella tehdään taidekäsityötä. Taidekäsityö kattaa myös käsityöperinteiden alueet.


title: Reima Saarinen

text: Reima "Reiska" Saarinen (s. 1961) on suomalainen äänisuunnittelija. Reima Saarinen on yksi Suomen arvostetuimmista audioalan tekijöistä ja hänet on myös palkittu vuoden äänimies-palkinnolla. Saarinen tunnetaan muun muassa J. Karjalaisen pitkäaikaisena miksaajana, Suomen Eurovision-laulukilpailun saliäänensuunnittelijana ja muun muassa Paavo Suuri-oopperan äänisuunnittelijana. Tällä hetkellä Saarinen työskentelee Helsingin Musiikkitalon suunnittelun parissa.


title: Reima Saarinen

text: Reima Saarinen on kotoisin Kouvolasta, jossa hän asuu tälläkin hetkellä. Hän on ollut myös Peer Günt-yhtyeen rumpalina vuosina 1977-81 jonka jälkeen siirtyi bändin miksaajaksi Twist Twist Erkinharjun astuttua rumpujen taakse.


title: Alan Hansen

text: Alan David Hansen (s. 13. kesäkuuta 1955 Sauchie, Clackmannanshire, Skotlanti) on entinen skotlantilainen jalkapalloilija ja nykyinen BBC:n television jalkapalloasiantuntija.


title: Alan Hansen

text: Hansenin ura alkoi skotlantilaisessa Partick Thistlessä, jota hän edusti 1973–1977. Hän oli mukana nostamassa seuraa Skotlannin valioliigaan 1976 ennen kuin siirtyi Liverpooliin kesällä 1977. Hansen pelasi Liverpoolissa kaikkiaan 620 ottelua ja voitti muun muassa kahdeksan mestaruutta sekä Euroopan Cupin kolmesti ennen kuin päätti uransa 1991. Hansen edusti myös Skotlannin jalkapallomaajoukkueetta 26 maaottelussa ja oli mukana 1982 MM-kisoissa Espanjassa.


title: Alan Hansen

text: Kommentaattorina Alan Hansen on tullut tunnetuksi kriittisestä suhtautumisestaan peliin, erityisesti mitä tulee puolustamiseen.


title: Maissisaaret

text: Maissisaaret (esp. "Las Islas del Maíz", engl. "Corn Islands") ovat kaksi Nicaraguan saarta, jotka sijaitsevat Karibianmerellä 70 kilometrin päässä Nicaraguan rannikosta. Iso Maissisaari on kooltaan 10 neliökilometriä ja Pieni Maissisaari 2,9 neliökilometriä. Ne muodostavat yhden kahdestatoista eteläisen autonomisen alueen (RACCS) kunnasta.


title: Maissisaaret

text: Molemmat saaret olivat brittihallinnon alaisena 1600-luvulta 1800-luvulle. Merirosvous oli ongelma alueella.


title: Maissisaaret

text: Isolle Maissisaarelle pääsee Bluefieldsistä laivalla (6 tuntia) ja lentokoneella (20 minuuttia) sekä Bilwistä laivalla. Isolta Maissisaarelta Pienelle Maissisaarelle on säännöllinen veneyhteys, matka kestää noin 30 minuuttia. Turismi on saarten tärkeä elinkeino. Rannikot tarjoavat hyvät kalastus-, sukellus- ja snorklausmahdollisuudet. Saarten edustalla ovat Nicaraguan tärkeimmät koralliriutat..


title: Maissisaaret

text: Asukkaita on noin 7 000. He puhuvat kreolienglantia, englantia ja espanjaa.


title: Puerto Cabezas

text: Puerto Cabezas eli Bilwi on Karibianmeren rannikolla Nicaraguassa sijaitseva kaupunki, joka on itsehallinnollisen Región Autónoma de la Costa Caribe Norten (RACCN) pääkaupunki. Puerto Cabezasin kunnan asukasluku on 66 169, ja itse kaupungin on noin 39 428 (2005). Kaupunkiin on liikenneyhteydet maitse, meritse ja ilmateitse.


title: Puerto Cabezas

text: Puerto Cabezasissa toimii kaksi yliopistoa, URACCAN (Universidad de las Regiones Autónomas de la Costa Caribe Nicaragüense) ja BICU (Bluefields Indian & Caribbean University).


title: Puerto Cabezas

text: Hurrikaani Felix iski syyskuussa 2007 Puerto Cabezasiin, jolloin noin sata henkeä kuoli.


title: Caledon (Kanada)

text: Caledon on 57 050 asukkaan (2006) kaupunki Ontarion provinssin eteläosassa Kanadassa. Caledon sijaitsee Peelin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta. Caledon on muodostettu yhdistämällä useita erillisiä kaupunkeja, kyliä ja asuinalueita. Alue on suurimmalta osaltaan maaseutua, lukuun ottamatta hajallaan sijaitsevia asutuskeskuksia.


title: Caledon (Kanada)

text: Kanadalainen "Maclean's"-viikkolehti nimesi Caledonin vuoden 2006 Kanadan turvallisimmaksi kaupungiksi 100 suurimman kaupungin joukossa.


title: Caledon (Kanada)

text: Caledon muodostettiin yhdistämällä useita kaupunkeja, kyliä ja asuinalueita. Kaupungin suurin asuinalue ja hallinnollinen keskus on entinen Boltonin kaupunki, jossa asuu noin puolet Caledonin väestöstä. Muita pienempiä kyliä ja asuinalueita ovat Albion, Alloa, Alton, Belfountain, Boston Mills, Brimstone, Caledon, Caledon East, Campbells Cross, Castlederg, Cataract, Cedar Meadows, Cedar Mills, Cheltenham, Claude, Coulterville, Ferndale, Forks of the Credit, The Grange, Humber, Humber Grove, Inglewood, Kilmanagh, Lockton, Mayfield West, Macville, Melville, McLeodville, Mono Mills, Mono Road, New Glasgow, Palgrave, Queensgate, Rockside, Rosehill, Sandhill, Silver Creek, Sleswick, Sligo, Snelgrove, Stonehart, Taylorwoods, Terra Cotta, Tormore, Valleywood ja Victoria.


title: Caledon (Kanada)

text: Vuoteen 1819 saakka alue oli tietöntä erämaata, jolloin hallitus rakensi alueelle maanmittajien käyttöön tarkoitetun tien. Alueen asuttaminen aloitettiin seuraavana vuonna. Nykyiseen Caledoniin kuuluva Chelthamin kylä perustettiin 1822 ja Belfountain vuonna 1852. Caledonin kaupunki perustettiin virallisesti 1. tammikuuta 1974 yhdistämällä alueen asuinalueet keskushallinon alaisuuteen. Kaupungin nimestä järjestettiin kansanäänestys edellisenä vuonna, kaksi muuta vaihtoehtoa nimeksi olivat Albion ja Cardwell.


title: Eduard Rossel

text: Eduard Rossel (), (s. 8. syyskuuta 1937) on venäläinen poliitikko, vuosina 1991–1993 Sverdlovskin alueen hallintopäällikkö, alueen kuvernööri 1995–2009 ja vuodesta 2009 Venäjän liittoneuvoston jäsen.


title: Eduard Rossel

text: Rossel on kansallisuudeltaan saksalainen ja oppi venäjää kunnolla vasta teini-ikäisenä. Hänen isänsä Gerhart ammuttiin 1938 NKVD:n päätöksellä vakoilusta ja vastavallankumouksellisista rikoksista syytettynä.


title: Eduard Rossel

text: Rossel kävi Sverdlovskin vuori-instituuttia ja polyteknillistä instituuttia, josta sai teknisten tieteiden kandidaatin tutkinnon 1972. Sverdlovskin obkomin hallintotehtäviin hän siirtyi 1990 ja oli myös NKP:n XXVIII puoluekokouksen edustaja.


title: Eduard Rossel

text: Alueen kuvernööriksi hänet nimitettiin 1993 presidentin ukaasilla. Rossel väitteli myös taloustieteiden tohtoriksi vielä 2001. Vuonna 2004 hän liittyi Yhtenäinen Venäjä -puolueen jäseneksi. Kuvernöörintehtävät hän jätti vuonna 2009.


title: Juri Jevdokimov

text: Juri Aleksejevitš Jevdokimov (, s. 1. tammikuuta 1946) on venäläinen poliitikko, Murmanskin alueen kuvernööri 1996–2009.


title: Juri Jevdokimov

text: Jevdokimov vietti lapsuutensa Ukrainassa. Asepalveluksensa hän suoritti Saksassa ja opiskeli insinööri-mekaanikoksi. Vuonna 1974 hän siirtyi "Kovdorstroin" pyynnöstä Murmanskin alueelle jossa työskenteli mekaanikkona ja työnjohtajana.


title: Juri Jevdokimov

text:
Myöhemmin Jevdokimov nousi Kirovskin NKP:n puoluekomitean toiseksi sihteeriksi ja käytyään 1984 puoluekoulun Leningradissa toimi hän rakennusosaston sihteerinä Murmanskin aluekomiteassa.
Vuosina 1990–1994 hän oli alueneuvoston puhemies, ja 1996 hänet valittiin aluehallinnon johtoon ja 1997 kuvernööriksi. Jevdokimov valittiin uudelleen 2000, 2004 ja 2007.


title: Juri Jevdokimov

text: Jevdokimovilla oli erimielisyyksiä Murmanskin pormestari Mihail Savtšenkon kanssa ja vuoden 2009 vaaleissa hän asettui tukemaan tämän vastaehdokasta Sergei Subbotinia, joka tuli valituksi. Kyse oli Yhtenäinen Venäjä -puolueen pitkään jatkuneesta sisäisestä riidasta, koska sekä Savtšenko että Jevdokimov edustivat sitä.


title: Juri Jevdokimov

text: 21. maaliskuuta 2009 presidentti Medveded myönsi Jevdokimoville eron asemastaan hänen omasta pyynnöstään.


title: Jegor Strojev

text: Jegor Semjonovitš Strojev (, s. 25. helmikuuta 1937) on neuvostoliittolainen ja venäläinen poliitikko. Hän oli NKP:n keskuskomitean jäsen vuodesta 1986 ja sihteeri 1989–1991, politbyroon jäsen vuonna 1991. Sittemmin hän oli Orjolin alueen hallintojohtaja 1993–1996, Venäjän liittoneuvoston eli parlamentin ylähuoneen puhemies 1996–2001 ja Orjolin alueen kuvernööri 1996–2009.


title: Jegor Strojev

text:
Strojev liittyi loppuvuodesta 2005 Yhtenäinen Venäjä -puolueen jäseneksi. 16. helmikuussa 2009 presidentti Dmitri Medvedev myönsi hänelle eron kesken kauden kuvernöörin tehtävistä talousepäselvyyksien vuoksi, muotoilulla "omasta pyynnöstään."
Strojev nimitettiin uudelleen Orjolin alueen edustajaksi liittoneuvostoon maaliskuussa 2009.


title: Ondřej Pavelec

text: Ondřej Pavelec (s. 31. elokuuta 1987 Kladno, Tšekkoslovakia) on tšekkiläinen jääkiekkomaalivahti ja maailmanmestari, joka edusti viimeisellä kaudellaan NHL-seura New York Rangersia.


title: Ondřej Pavelec

text: Pavelecin kasvattajaseura on HC Kladno, jossa hän pelasi joukkueen junioreissa kevääseen 2005. Kauden 2004–2005 aikana Pavelec pelasi myös yhden miesten ottelun HC Slanýn riveissä, Tšekin toiseksi korkeimmalla sarjatasolla 2. Národní Hokejová Ligassa. Atlanta Thrashers varasi Pavelecin kauden päätteeksi toisella kierroksella 41. pelaajana .


title: Ondřej Pavelec

text: Pavelec siirtyi kaudeksi 2005–2006 Pohjois-Amerikkaan QMJHL-juniorisarjaan Cape Breton Screaming Eaglesin maalinsuulle. Hän pelasi siellä erinomaisen kauden ja hänellä oli runkosarjan paras päästettyjen maalien keskiarvo (2,51). Pavelec voitti siitä Jacques Plante Trophyn. Hänet valittiin myös QMJHL:n vuoden tulokkaaksi (RDS Cup) ja ensimmäiseen tähdistökentälliseen. Pavelecin päästettyjen maalien keskiarvo (2,52) oli QMJHL:n paras myös kaudella 2006–2007 ja hänet valittiin jälleen ensimmäiseen tähdistökentälliseen.


title: Ondřej Pavelec

text: Toukokuussa 2007 Pavelec teki tulokassopimuksen Thrashersin kanssa ja hän siirtyi kaudeksi 2007–2008 Atlanta Thrashersin organisaatioon. Hän torjui lähes koko kauden AHL-joukkue Chicago Wolvesissa. Keväällä 2008 Pavelec torjui Wolvesille AHL:n mestaruuden, Calder Cupin. Hän pääsi kauden aikana pelaamaan myös seitsemän NHL-ottelua Thrashersissa. Pavelec debytoi NHL:ssä lokakuussa 2007. Kaudella 2008–2009 hän pääsi pelaamaan 12 NHL-ottelua. Pavelec valittiin lokakuun 2008 AHL-maalivahdiksi.


title: Ondřej Pavelec

text: Kaudella 2009–2010 Pavelec teki läpimurtonsa NHL:ään. Alkukaudella hän taisteli kakkosvahdin paikasta Johan Hedbergin kanssa, mutta ykkösvahti Kari Lehtosen loukkaannuttua Pavelec nousi Thrashersin ykkösmaalivahdiksi ja pelasi runkosarjassa 42 ottelua. Hän vakiinnutti paikkansa ykkösmaalivahtina. Kuntouduttuaan Kari Lehtonen kaupattiin Dallas Starsiin.


title: Ondřej Pavelec

text: Atlanta Thrashers myytiin keväällä 2011 kanadalaisille omistajille, jotka siirsivät seuran Winnipegiin ja nimesivät seuran kaupungin vanhan joukkueen mukaan Winnipeg Jetsiksi. Kausi viivästyi NHL:n työsulun vuoksi. Pavelec pelasi syksyllä kuusi ottelua SM-liigajoukkue Pelicansissa ja 14 ottelua Tšekin Extraligan HC Bílí Tygři Liberecissä ennen NHL-kauden alkua.


title: Ondřej Pavelec

text: Pavelec pelasi Winnipegissä kuusi kautta. Kaudeksi hän siirtyi New York Rangersiin yhden vuoden sopimuksella. Kesällä 2018 Pavelec ei saanut edelliseltä seuraltaan sopimustarjousta eikä hän saanut sopimustarjousta miltään muulta NHL-seuralta, niin Pavelec päätti lopettaa ammattilaisuransa.


title: Ondřej Pavelec

text: Pavelec edusti Tšekkiä alle 18-vuotiaiden MM-kilpailuissa vuonna 2005 ja nuorten MM-kilpailuissa vuonna 2007.


title: Ondřej Pavelec

text: Pavelec valittiin Tšekin joukkueeseen vuoden 2010 Vancouverin talviolympialaisiin, mutta hän ei pelannut turnauksessa otteluakaan, vaan ykkösvahti Tomáš Vokoun pelasi kaikki Tšekin ottelut. Pavelec oli samassa asemassa myös kevään 2010 MM-kilpailuissa. Hän kuitenkin pääsi pelaamaan yhden ottelun alkulohkossa Norjaa vastaan. Tšekki hävisi ottelun 2–3. Joukkue voitti kuitenkin maailmanmestaruuden. Debyytti A-maajoukkueessa Pavelecilla tapahtui keväällä 2010 LG Hockey Gamesissa, jotka pelattiin ennen MM-kilpailuja.


title: Lakewood Church

text: Lakewood Church tai Lakewood, on kristillinen seurakunta, joka sijaitsee Houstonin kaupungissa Yhdysvalloissa. Se on maansa suurin seurakunta. Arviolta 43 500 eri ihmistä kokoontuu seurakunnassa viikoittain. Seurakuntaan mahtuu kerrallaan 16 800 kuuntelijaa. Lakewood Church järjestää viikoittain neljä englanninkielistä ja yhden espanjankielisen kokouksen. Joel Osteen toimii vanhimpana pastorina Lakewood Churchissa vaimonsa Victorian kanssa. Muita pastoreita seurakunnassa ovat Dodie Osteen, Paul Osteen, Lisa Comes ja Marcos Witt. Lakewood Church on evankelikalismiin uskova seurakunta, jossa toimii noin 5000 vapaaehtoistyöntekijää.


title: Lakewood Church

text: Lakewoodissa on esiintynyt tunnetuista muusikoista Cindy Cruse-Ratcliff, Daniel Calveti, Israel Houghton, Michael Mellett ja Michael W. Smith.


title: Lakewood Church

text: Internetissä, Lakewoodia pääsee seuraamaan viikoittaisena suoratoistona Joel Osteen -kotisivun kautta. Toinen tapa seurata seurakuntaa internetin kautta on iTunes-ohjelmistoon tallentuvan ilmaisen video- tai äänitallenteen kautta. ITunesiin tallentuu tilaisuuksien pelkät puheosuudet.


title: Judon Euroopan-mestaruuskilpailut 2010

text: Judon Euroopan-mestaruuskilpailut 2010 olivat järjestyksessään 59. judon Euroopan-mestaruuskilpailut. Kilpailut käytiin Ferry-Dusika-Hallenstadionilla Wienissä, Itävallassa 22.–25. huhtikuuta 2010. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille.


title: Judon Euroopan-mestaruuskilpailut 2010

text: Lähde: Judo-world


title: Walter Farley

text: Walter Farley (26. kesäkuuta 1915 Syracuse, New York Yhdysvallat – 16. lokakuuta 1989 Sarasota, Florida) oli yhdysvaltalainen kirjailija. Hän opiskeli Columbian yliopiston Columbia Collegessa, jossa hän suoritti B. A.:n 1941. Hänen ensimmäinen ja maineikkain teoksensa oli "Musta orhi" (alkuteos "The Black Stallion", 1941), jolle hän kirjoitti useita jatko-osia. Sarjaa jatkoi hänen kuolemansa jälkeen hänen poikansa Steven Farley.


title: Walter Farley

text: Farleyn setä oli hevosammattilainen ja opetti Walterille hevosten kouluttamista. Farley alkoi kirjoittaa "Mustaa orhia" kouluaikanaan Brooklynin Erasmus Hall High Schoolissa ja Pennsylvaniassa Mercersburg Academyssa. Hän sai sen valmiiksi, ja se ilmestyi 1941, kun hän vielä opiskeli yliopistossa.


title: Walter Farley

text: Farleyllä ja hänen vaimollaan Rosemary Farleylla on neljä lasta, Pam, Alice, Steven ja Tim. Perhe asui maatilalla Floridassa rantatalossa. Kotikaupunki Venicen kirjasto Floridassa kunnioitti vuonna 1989 Farleya perustamalla "Walter Farley Literary Landmarkin" lasten siipeen. Farley kuoli syöpään lokakuussa 1989, vähän ennen "Musta orhi" -sarjan 21. kirjan "The Young Black Stallion" ilmestymistä ja juuri kun televisiosarjan "Musta ori" kuvaukset olivat alkaneet.


title: Mobilenlahden taistelu

text: Mobilenlahden taistelu käytiin Yhdysvaltain sisällissodan aikana 3. – 5. elokuuta 1864 pohjoisvaltioiden laivaston ja etelävaltioiden joukkojen välillä. Taistelussa pohjoisvaltiot valtasivat Mobilenlahden sisäänkäyntiä vartioineet linnoitukset, löivät lahdessa operoineen etelävaltioiden laivasto-osaston ja katkaisivat Mobilen satamakaupungin yhteydet avomerelle.


title: Mobilenlahden taistelu

text: Sisällissodan alusta lähtien pohjoisvaltiot olivat asettaneet etelävaltiot merisaartoon. Etelävaltiot murtivat saartoa onnistuneesti vuoteen 1863 asti. Vaikka pohjoisvaltiot olivat saartaneet suurimman osan etelän satamista, etelävaltioiden kauppa kulki Wilmingtonin, Charlestonin ja Mobilen kautta. Pohjoisvaltiot yrittivät hyökätä tammi – huhtikuussa 1863 Charlestonia vastaan, mutta epäonnistuivat. Tämän jälkeen pohjoisvaltiot alkoivat harkita hyökkäystä Mobilea vastaan.


title: Mobilenlahden taistelu

text: Mobile sijaitsee Mobilenlahden pohjukassa. Lahden sisäänkäyntiä rajaavat idässä Mobile Point -niemi ja lännessä Dauphin Island, joiden väli on noin puolitoista kilometriä. Sodan aikana suurin osa sisäänkäynnistä oli tukittu erilaisin estein tai se oli luonnostaan purjehduskelvoton. Sisäänkäyntiä vartioivat vahvat linnoitukset: itäpuolella Fort Morgan ja länsipuolella Fort Gaines. Ainoa purjehduskelpoinen osa oli sisäänkäynnin itäosassa, mutta sekin oli suurimmaksi osaksi miinoitettu. Ainoa miinoittamaton väylä kulki läheltä Fort Morgania. Lahdessa oli etelävaltioiden pieni laivasto-osasto, jota johti ironclad-alus "Tennessee". "Tennessee" oli luultavasti etelävaltioiden voimakkain alus sisällissodassa. Sitä komensi amiraali Franklin Buchanan. Osaston kolme muuta alusta olivat pienempiä panssaroimattomia tykkiveneitä.


title: Mobilenlahden taistelu

text: Pohjoisvaltioiden hyökkäyksen komentajaksi nimettiin kontra-amiraali David Farragut. Hän ei aliarvioinut Mobilenlahden puolustusta, vaan odotti kunnes hänellä oli koottuna tarpeeksi suuri laivasto-osasto. Osastoon kuului neljä monitorialusta ja 14 puista sotalaivaa. Farragutin lippulaiva oli "Hartford". Pohjoisvaltioiden hyökkäys suunnattiin Mobilenlahden edustan linnoituksia ja lahdessa olevaa etelävaltioiden laivasto-osastoa vastaan. Hyökkäykseen osallistuneita maajoukkoja komensi kenraalimajuri Gordon Granger.


title: Mobilenlahden taistelu

text: Pohjoisvaltioiden joukot nousivat maihin Dauphin Islandille 3. elokuuta ja alkoivat pommittaa Fort Gainesia 5. elokuuta aamunkoitteessa. Farragutin laivasto-osasto lähti etenemään Mobilenlahteen läheltä Fort Morgania aamulla 5. elokuuta. Hän järjesti osaston siten, että neljä monitorialusta olivat Fort Morganin puolella ja niiden suojassa etenivät puiset sotalaivat pareittain. Ensimmäisenä edennyt monitori "Tecumsehin" kapteeni oli innokas kohtaamaan "Tennesseen", joka oli jo avannut tulen hyökkääjiä kohti. "Tecumseh" ajoi suoraan miinoituksen läpi ja siihen osui miina, joka räjähti. "Tecumseh" upposi aiheuttaen raskaat miehistötappiot. Tässä vaiheessa pohjoisvaltioiden laivasto-osasto vaikutti epäröivän ja oli vaara, että osasto hajoaisi. Farragut teki päätöksen hyökkäyksen jatkamisesta ja komensi ""Damn the torpedoes, full ahead!"". Miinoja kutsuttiin tuolloin vielä torpedoiksi. "Hartford" raapaisi useita miinoja, mutta ne eivät räjähtäneet, koska Hertzin sarvia ei ollut vielä keksitty. Muu osasto seurasi "Hartfordin" perässä Mobilenlahteen.


title: Mobilenlahden taistelu

text: Etelävaltioiden alukset hyökkäsivät lahdessa pohjoisvaltioiden osastoa vastaan ja seurasi lyhyeltä etäisyydeltä käyty tykkitaistelu. Lahdessa taistelun ensimmäinen vaihe päättyi, kun pohjoisvaltioiden osasto löi kahdessakymmenessä minuutissa etelävaltioiden osaston "Tennesseetä" lukuun ottamatta. Sluupit "Hartford", "Monongahela" ja "Lackawanna" puskivat "Tennesseetä", mutta vahingoittivat yhtä paljon itseään kuin kohdettaankin. Lopulta monitori "Chickasaw" pakotti "Tennesseen" antautumaan. "Tennessee" oli jatkanut taistelua usean tunnin ajan, vaikka sitä oli puskettu useasti. Se antautui vasta ylivoiman edessä, kun sitä ympäröivät pohjoisvaltioiden monitorit, jotka pommittivat ja uhkasivat puskea sitä. Taistelu oli ohi.


title: Mobilenlahden taistelu

text: Pohjoisvaltiot eivät menettäneet yhtäkään sota-alusta "Tecumsehin" uppoamisen jälkeen, mutta osaston kaikki 14 puista alusta kärsivät vaurioita.


title: Mobilenlahden taistelu

text: Lahden sisäänkäynnin linnoitukset pitivät puoliaan vielä useita päiviä kunnes antautuivat. Etelävaltiot evakuoivat Dauphin Islandin ja mantereen väliä vartioineen Fort Powellin 6. elokuuta vastaisena yönä. Fort Gaines antautui 8. elokuuta. Tämän jälkeen Grangerin johtamat joukot saattoivat keskittyä Fort Morganin valtaamiseen. Hänen joukkonsa nousivat maihin Mobile Pointin niemelle Pilot Towniin ja etenivät päivän aikana alle kahden kilometrin päähän linnoituksesta. Pohjoisvaltioiden joukot saivat piiritystykit asemiin 21. elokuuta mennessä ja aloittivat linnoituksen pommituksen 22. elokuuta aamun sarastaessa. Pommitukseen osallistuivat myös pohjoisvaltioiden kolme monitori-alusta ja vallattu "Tennessee". Fort Morgan antautui 23. elokuuta aamulla. Tällöin linnoitus oli tulessa ja puolustajien ruutivarastot olivat hupenemassa.


title: Mobilenlahden taistelu

text: Valtaamalla linnoitukset pohjoisvaltiot katkaisivat Mobilen yhteydet avomerelle, vaikka kaupungin valtaus onnistui vasta 12. huhtikuuta 1865. Mobilenlahden taistelu oli sisällissodan viimeinen isompi meritaistelu. Farragut ylennettiin voiton ansiosta vara-amiraaliksi.


title: Mobilenlahden taistelu

text: Mobilenlahden voitolla oli merkittävä vaikutus Yhdysvaltain vuoden 1864 presidentinvaaleihin: yhdessä Atlantan valtauksen kanssa se käänsi vaalit lopullisesti Abraham Lincolnin hyväksi.


title: Belleville

text: Belleville voi viitata seuraaviin paikkoihin:Belleville is the name or part of the name of several communes in France:


title: Irrational Games

text: Irrational Games on vuonna 1997 perustettu pelitalo. Sen laittoi alulle kolme Looking Glass Studiosin entistä työntekijää: Ken Levine, Jonathan Chey, ja Robert Fermier. Tammikuussa 2006 Take-Two Interactive ilmoitti ostaneensa yhtoön ja julkaisevansa pelinsä 2K Gamesin tunnuksella.


title: Irrational Games

text: Yhtiö on lakkautettu vuonna 2014.


title: Irrational Games

text: Yhtiöllä oli kaksi studiota: Yksi sijaitsee Massachusettsin Quincyssa, Yhdysvalloissa, ja toinen Canberrassa, Australiassa.


title: Irrational Games

text: Vuonna 2017 yhtiö järjesteltiin uudelleen ja nimeksi tuli "Ghost Story Games".


title: Irrational Games

text: Ken Levine, Jonathan Chey ja Robert perustivat Fermier Bostonin studion 1997. Vuonna 1999 julkaistiin System Shock 2. Seuraavana vuonna avattiin Jonathan Cheyn johtama Irrational Canberra, ja "Deep Cover" -peli peruttiin. Crave Entertainmentin kanssa ilmenneet kiistat johtivat vuonna 2002 "The Lostin" kehityksen lakkauttamiseen. Irrationalin suunnittelijat Ed Orman ja Dean Tate palkittiin 2004 Australiassa "Best Design" -palkinnolla, ja he saivat myös "Best Game of 2004" ja "Best PC Game" -palkinnot.


title: Irrational Games

text: Bostonin studio siirrettiin 2005 suurempaan toimistotilaan Quincyyn Massachusettsiin.


title: Irrational Games

text: Take-Two Interactive otti vuonna 2006 Irrationalin haltuun, julkaisijana toimi 2K Games. Irrational Games nimettiin vuonna 2007 "2K Boston, 2K Australiaksi". Samana vuonna julkaistiin "BioShock".


title: Irrational Games

text: Vuonna 2010 2K Boston ilmoitti ottavansa käyttöön entisen vakiintuneen nimensä "Irrational Games".


title: Filminkehitys

text: Filminkehitys on kemiallinen prosessi, jolla filmille tallennettu kiinteä tai liikkuva kuva muutetaan katsottavaan muotoon.


title: Filminkehitys

text: Mustavalkofilmin kehittäminen on yksinkertaisin prosesseista: siihen tarvitaan vettä, kahta kemikaalia, tarvittavat yksinkertaiset välineet sekä pimeä laboratorio, pimiö.


title: Filminkehitys

text: Mustavalkofilmit kehitetään täysin pimeässä tilassa käsituntumalla tai kehittämiseen tarkoitetussa kehitystankissa, jolloin täysin pimeässä vain puretaan filmirulla ja ladataan filmi tankkiin. Ilman tankkia kehitettäessä filmi avataan ja kastetaan kehitteeseen, joka on emäksistä metoli-hydrokinoniliuosta. Filmiä uitetaan kalvo alaspäin tässä liuoksessa määräaika, jonka voi katsoa kehitepakkauksesta tai erikoisesta käsikirjasta. Tämän jälkeen filmi huuhdotaan vedessä tai erityisessä keskeytteessä, joka on yksinkertaisesti 1% etikkaa vesiliuoksessa, jotta kehite poistuisi emulsiosta. Nyt filmi siirretään pääasiassa natriumtiosulfaattia sisältävään kiinniteliuokseen joka poistaa filmistä siinä vielä olevan valoherkän aineksen. Kehitys- ja kiinnitysajat voi laskea etukäteen ohjelmoidulla ajastimella tai itsevalaisevalla kellolla, jonka heikko loiste ei vahingoita valoherkkää materiaalia. Seuraavaksi filmi huuhdotaan; sen voi tehdä astiassa jonka vesi vaihtuu jatkuvasti, tosin tehokkaampi menetelmä on asettaa filmi kalvo ylöspäin noin metrin pituiseen kouruun, jossa vesi virtaa. Mitä tarkemmin kemikaalit saa pois emulsiosta, sitä paremmin filmi säilyy. Seuraavaksi filmit ripustetaan kuivumaan. Hyvä tapa on kuivata filmejä yön yli, koska suositeltavin kuivatusaika on noin 8 tuntia kuivassa huoneenlämmössä valottomassa tilassa. Filmin saa nopeasti kuivaksi huuhtelemalla sen talousspriillä, mutta menetelmän varjopuoli on kyseisten negatiivien muita huonompi säilyvyys.


title: Filminkehitys

text:
Kehitystankin käyttäminen oli helpompi ja yleisempi menetelmä. Tankin sisäosana on akseli, jolla on kaksi levypyörää, joiden väliin filmi ladattiin levypyörissä olevien spiraalin muotoisten urien ohjaamana.
Kemikaalit ovat samat kuin ilman tankkia, mutta ne siis kaadetaan tankkiin ja tankista takaisin säilytyspulloihin, ja aina kemikaalin välissä tankki (ja filmi) huuhdotaan viileällä vedellä. Tankki on musta ja rakenteeltaan sellainen, että kun filmi on ladattu tankkiin ja tankin iso kansi suljettu, voidaan loput vaiheet tehdä kohtuullisessa valaistuksessa.


title: Filminkehitys

text: Mustavalkovedokset tehdään joko pinnakkaisvedoksena jossa negatiivi ja valoherkkä paperi ovat vastakkain ja valotetaan nopeasti, tai sitten erityisellä suurennuskoneella, jolla voidaan tehdä halutun kokoisia vedoksia. Valoherkkä mustavalkopaperi eroaa filmistä siinä, että se ei ole tasaisesti herkkä kaiken väriselle valolle, vaan sitä voi käsitellä himmeässä pimiövalossa, joka on yleensä punainen, oranssi tai jopa keltaisenvihreä.


title: Filminkehitys

text:
Paperille tehdyt vedokset kuivataan mieluiten erityisessä kuivaimessa, joita on olemassa monenlaisia. 1970-luvulla perinteisen puristavaa kangasta käyttävän lämpökuivaimen rinnalle tuli laatikkomallinen kiertoilmakuivain, joka on tarkoitettu muovipohjaisille papereille ja johon märät vedokset ladotaan kerroksittain verkkokehyksiin, joissa ne kuivuvat matalan lämpötilan ilmavirrassa.
Vedokset voi kuivata myös ripustamalla ne kuivatusnaruille riippumaan esimerkiksi neulojen avulla, mutta menetelmän varjopuoli on se että varsinkin paperipohjaiset vedokset tahtovat käpristyä vapaasti kuivuessaan.


title: Filminkehitys

text: Värifilmien kehitys on periaatteessa samanlaista, kemikaaleja on vain enemmän. Diapositiivien ja kaitafilmien kehitys eroaa sikäli että niihin kuuluu ensimmäisen kehityksen jälkeen ns. välivalotus, joka muuttaa negatiivisen kuvan positiiviseksi. Prosessi on hyvin vaikea ja siksi sitä käyttävätkin etupäässä ammattilaiset. On kuitenkin olemassa prosessi, jonka tyyppinimi on E-6 ja jota käytetään useimpien diafilmien kehittämiseen. Kyseistä prosessia voi tehdä myös itse, joskin se on varsin vaativa ja sitä käyttävätkin harrastajista yleensä vain kehittyneimmät, useimmat heistäkin yhteistyössä kameraseurojen toiminnan yhteydessä.


title: Filminkehitys

text: Värivedokset tehdään periaatteessa samalla tavoin kuin mustavalkoiset, tosin niissä käytetään poikkeuksetta suurennuskonetta, koska negatiivin tai diapositiivin läpi tulevan valon täytyy olla tarkkaan määrätynkaltaista. Tämän vuoksi värityöhön käytettävässä suurennuskoneessa onkin erityinen väripää tai vanhemmissa paikat suodattimille, jotka asetellaan paikalleen erityisen analysaattorin tai käytettävän valokuvauspaperin ohjeiden mukaisesti. Ammattilaiset käyttävät tarkoitukseen automaattikoneita.


title: Filminkehitys

text: 1970-luvun lopussa markkinoille tuli Cibachrome-menetelmä (nykyisin nimellä Ilfochrome), jonka avulla harrastajatkin saattoivat tehdä diapositiiveista värivedoksia.


title: Filminkehitys

text: Filmille kuvaamisen suosio alkoi tasaisesti laskea sen jälkeen kun digitaalimenetelmät kehittyivät nykyiselleen. Menetelmillä on edelleen vankka kannatus harrastajien keskuudessa. Ammattilaiset käyttävät edelleen molempia menetelmiä, koska molemmissa on hyvät puolensa.


title: Gondwanan lapset

text: Gondwanan lapset on Alexis Kourosin 1997 julkaistu saturomaani. Teos voitti Finlandia Junior -palkinnon vuonna 1997. Palkinto jaettiin tuolloin ensimmäisen kerran.


title: Gondwanan lapset

text: Teoksen on kuvittanut venäläissyntyinen Alexander Reichstein. Kuvissa yhdistyvät valokuvat ja grafiikka. Kuvien pohjana ovat valokuvat kivistä ja kallioista.


title: Gondwanan lapset

text: Kirjan päähenkilö on pieni linnunpoika, joka syntyy Gondwanan alkumantereeseen kuuluvalla pienellä saarella. Se on täynnä kysymyksiä ja etsii omaa tietään ja tapaa erilaisia eläimiä tuolla saarella. Jokaisella vastaantulijalla on omalaatuinen filosofiansa, mutta ne eivät tyydytä pientä kyselijää.


title: Tyttö ja kosija

text: Tyttö ja kosija ("Meet Me in St. Louis") on Vincente Minnellin ohjaama yhdysvaltalainen musikaalielokuva vuodelta 1944. Pääosaa näytteli Judy Garland. Se oli Minnellin ja Garlandin ensimmäinen yhteinen elokuva ja he avioituivat seuraavana vuonna.


title: Tyttö ja kosija

text:
Voitetut Oscar-palkinnot:
"The New York Timesin" kriitikot valitsivat "Tytön ja kosijan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Reinhard Häfner

text: Häfner aloitti jalkapallon kotikaupunkinsa "BSG Motor Sonnebergissä". Hän siirtyi juniorina FC Rot-Weiss Erfurtiin, jonka edustusjoukkueeseen hän nousi 1970. Vuotta myöhemmin Häfner siirtyi Dynamo Dresdeniin, jossa hän pelasi uransa loppuun asti. Hän pelasi uransa aikana 391 DDR-Oberligan ottelua, joista 366 Dynamossa. Hän oli Dynamon toiseksi eniten otteluita pelannut pelaaja Hans-Jürgen Dörnerin jälkeen ja DDR-Oberligan tilastoissa hän oli viidentenä. Häfner voitti Dresdenissä neljä mestaruutta ja cupia.


title: Reinhard Häfner

text: Häfner pelasi DDR:n maajoukkueessa 54 maaottelua ja hän oli myös mukana voittamassa olympiakultaa Montrealissa 1976 ja pronssia Münchenissä 1972.


title: Reinhard Häfner

text: Huhtikuussa 1990 Häfneristä tuli Dynamo Dresdenin päävalmentaja. Viikkoa myöhemmin Dynamo voitti kahdeksannen liiga- ja seitsemännen cupmestaruutensa. Seuraavalla kaudella hän johdatti Dynamon toiselle sijalle vaikka menetti ennen useita tähtipelaajiaan kuten Ulf Kirstenin ja Matthias Sammerin. Kausi oli DDR-Oberligan viimeinen ja sijoitus takasi Dynamolle pääsyn Bundesliigaan Saksan jälleenyhdistyttyä. Menestyksestä huolimatta Häfner erotettiin kesäkuussa 1991. Vuosina 1993–1996 Häfner valmensi 2. Bundesligassa Chemnitzeriä.


title: Rodan

text: Rodan on Tohon kehittämä lentoliskoa muistuttava hirviö. Se esiintyy muutamissa Godzilla-elokuvissa kuten . Sillä on myös oma elokuva Rodan. Elokuvassa Ghidorah The three headed monster Rodan taisteli aluksi Godzillaa vastaan, mutta lopulta Rodan yhdisti voimansa Godzillan ja Mothran kanssa, taisteluun Ghidorahia vastaan. Tästä lähtien Rodan on lähes aina taistellut Godzillan puolella.


title: Luettelo suomalaisten opiskelijahaalarien väreistä

text: Tämä on luettelo suomalaisten opiskelija-ainejärjestöjen ja -kiltojen opiskelijahaalareiden väreistä.Musta haalari kaikilla, paitsiKouvolan ja Kotkan kampus


text: Mikkelin ja Savonlinnan kampus


title: Natalja Lavrova

text: Natalja Aleksandrovna Lavrova (, 4. elokuuta 1984 Penza – 23. huhtikuuta 2010) oli venäläinen rytminen voimistelija. Hän voitti olympiakultaa kesäolympialaisissa 2000 ja 2004. Myöhemmin hän toimi valmentajana seura- ja maajoukkuetasolla.


title: Natalja Lavrova

text: Lavrova kuoli 25-vuotiaana 23. huhtikuuta 2010 Penzan lähellä sattuneessa auto-onnettomuudessa, jossa hänen sisarensa ajama auto joutui kolariin toisen auton kanssa. Lavrova ja hänen sisarensa kuolivat onnettomuudessa heti.


title: Roope Hämäläinen

text: Roope Hämäläinen (s. 18. elokuuta 1992 Lappeenranta) on suomalainen jääkiekkoilija, joka pelaa II-divisioonajoukkue Joensuun Kiekkokoplassa. Hän on pelipaikaltaan keskushyökkääjä.


title: Roope Hämäläinen

text: Hämäläinen on Saimaan Pallon kasvatti. Hän oli voittamassa B-nuorten I-divisioonan hopeaa vuonna 2009. Hämäläinen teki kolmivuotisen SM-liigasopimuksen heinäkuussa 2009. Hän debytoi SM-liigassa 24. syyskuuta 2009 vierasottelussa Turun Palloseuraa vastaan 17-vuotiaana. Hän sai ottelussa jääaikaa 2.58 minuuttia ja teholukeman –1. Ottelu oli Hämäläiselle kauden ainoa SM-liigassa. Hän pelasi kuitenkin suurimman osan kaudestaan SaiPan A-nuorissa, joiden kolmanneksi paras pistemies Hämäläinen oli tehoilla 9+10=19.


title: Roope Hämäläinen

text: Kaudella 2010–2011 Hämäläinen pelasi kolme SM-liigaottelua. Pitkään selän rasitusmurtuman takia sivussa ollut Hämäläinen ei pelannut kauden aikana muualla. SaiPa lainasi hänet koko kauden 2011–2012 ajaksi Mestis-joukkue Mikkelin Jukureihin. Maaliskuussa 2012 Hämäläinen teki SaiPan kanssa 2+1-vuotisen jatkosopimuksen. Kauden 2012–2013 aikana hän on pelannut SaiPan SM-liigajoukkueessa, A-nuorissa sekä lainalla Mestiksessä Savonlinnan Pallokerhon ja Jukurien joukkueessa. Hän pelasi Jukureissa kauden loppuun ja voitti Mestiksen-mestaruuden keväällä 2013. SaiPan SM-liigajoukkueessa Hämäläinen pelasi kauden aikana neljä runkosarjaottelua tehopistein 1+1=2. Hänen liigauransa avausmaali syntyi 27. lokakuuta 2012 Pelicansia vastaan.


title: Roope Hämäläinen

text: Kaudella 2013–2014 Hämäläinen sai loukkaantumisten myötä peliaikaa SaiPassa, jossa hän pelasi yhdeksän runkosarjaottelua. Hämäläinen kärsi suurimman osan kaudestaan kuitenkin vaikeasta aivotärähdyksestä, jonka hän sai Jokereiden Jarkko Ruudun päähän kohdistuneesta taklauksesta marraskuussa 2013. Hämäläinen pelasi kauden aikana myös neljä ottelua lainalla SaPKossa loka-marraskuussa.


title: Roope Hämäläinen

text: Hämäläinen palasi kaudeksi 2014–2015 vuoden mittaisella sopimuksella Jukureihin. Hän voitti kauden päätteeksi Mestiksen-mestaruuden. Kaudeksi 2015–2016 Hämäläinen siirtyi vuoden mittaisella sopimuksella Mestiksen nousijajoukkue Jokipoikiin. Hän voitti kauden päätteeksi Mestis-pronssia. Kaudella 2016–2017 Hämäläinen kärsi loukkaantumisista ja hän pelasi alkukaudella vain yhdeksän ottelua ilman tehopisteitä. Tammikuussa 2017 Jokipojat lainasi Hämäläisen Suomi-sarjajoukkue Joensuun Kiekkokoplaan. Siirtotakarajalla, helmikuussa 2017 hänen kerrottiin pelaavan siellä kauden loppuun. Joukkueen kausi päättyi putoamiseen II-divisioonaan.


title: Roope Hämäläinen

text: Toukokuussa 2017 Hämäläinen palasi try-out -sopimuksella hakemaan pelipaikkaa Jokipojista. Syyskuussa hänen koejaksonsa purettiin yhteisymmärryksessä. Saman kuun lopulla Hämäläinen palasi loppukauden 2017–2018 kattavalla sopimuksella pelaamaan II-divisioonaa Kiekkokoplaan.


title: Roope Hämäläinen

text: Hämäläinen edusti Suomea alle 20-vuotiaiden MM-kilpailuissa vuonna 2012 ja alle 18-vuotiaiden MM-kilpailuissa vuonna 2010, joista jälkimmäisenä mainittu turnaus päättyi pronssiin. Hän pelasi myös alle 18-vuotiaiden Ivan Hlinkan muistoturnauksessa vuonna 2009. Hämäläinen edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2009.


title: Roope Hämäläinen

text: Hämäläinen valittiin Pohjola-leirin tähdistökentälliseen vuonna 2007.


title: Roope Hämäläinen

text: Hämäläisen pikkuveli Rasmus pelaa SaPKon Mestis-joukkueessa.


title: Smoltti

text: Smoltti on lohen tai taimenen joesta mereen vaeltava poikanen. Vaelluspoikaseksi muuttuvassa kalassa tapahtuu fysiologisia muutoksia, joiden avulla esimerkiksi lohi sopeutuu meriolosuhteisiin elettyään siihen asti makeassa vedessä. Joessa eläviä lohikalan poikasia kutsutaan jokipoikasiksi. Nuori lohi ja taimen elää synnyinjoessaan 2-3 vuotta, jonka jälkeen se vaeltaa smolttina mereen (merilohi ja meritaimen) tai järveen (järvilohi ja järvitaimen). Meri- tai järvivaelluksen alussa nuoret lohet käyttävät vielä jonkin aikaa pintahyönteisiä ja vesiselkärangattomia ravinnokseen, mutta noin 25 sentin koosta alkaen enimmäkseen kalaa.


title: Pelon tunne

text: Pelon tunne ("Taste of Fear", Yhdysvalloissa "Scream of Fear") on Seth Holtin ohjaama brittiläinen kauhuelokuva vuodelta 1961. Sen tuotti Hammer Film Productions.


title: Pelon tunne

text: Elokuva alkaa Genevessä kun Penny Applebyn (Susan Strasberg) hukkunut ruumis nostetaan järvestä viranomaisten toimesta. Seuraavaksi leikataan kohtaukseen Rivieralla jossa Penny onkin pyörätuoliin sidottuna äitipuolensa (Ann Todd) luona käymässä.


title: Pelon tunne

text: Tytön isä (Fred Johnson) on poissa, mutta yhtäkkiä tyttö näkeekin hänet eri paikoissa mutta kukaan muu ei näekään. Hän alkaa tuntea hyytävää pelkoa: onko hänen järkensä katoamassa?


title: Pelon tunne

text: Äitipuolesta ei ole apua ja paikalla oleva lääkärikin (Christopher Lee) käyttäytyy salamyhkäisesti...


title: Pelon tunne

text:
Lopuksi paljastuu että kysymyksessä on perintöön liittyvä rikos: tyttö ja hänen isänsä ovat joutuneet äitipuolen murhaamiksi ja tytön ystävä esiintyy tämän hahmossa selvittääkseen rikoksen.
Actors-studion perustajan, metodinäyttelemisen kantaviin voimiin kuuluneen Lee Strasbergin tytär Susan Strasberg tekee tässä ensiroolissaan vakuuttavaa työtä, mitä vain vahvistaa Seth Holtin osaava ohjaajanote.


title: Pelon tunne

text: Elokuvassa nähdään harvinaisesti myös Christopher Lee hyvän miehen osassa.


title: Pelon tunne

text: Elokuva onkin vakuuttava näyttö kahden vasta-alkajan - ohjaajan ja naispääosan esittäjän - taidoista ja lupaus loistavasta tulevaisuudesta, joskin Holtin uralla tämä jäi tähdenlennoksi hänen kuoltuaan vain hiukan myöhemmin.


title: N-fenyyliantraniilihappo

text: N-fenyyliantraniilihappo eli fenaamihappo on aromaattinen orgaaninen yhdiste ja antraniilihapon johdannainen. Yhdistettä käytetään redox-indikaattorina. Eräät särkylääkkeet sisältävät N-fenyyliantraniilihapon rakenteen. Tällaisia ovat esimerkiksi mefenaamihappo, tolfenaamihappo, flufenaamihappo ja meklofenaamihappo.


title: N-fenyyliantraniilihappo

text: N-fenyyliantraniilihappoa voidaan valmistaa aniliinista ja 2-klooribentsoehaposta emäksisissä olosuhteissa. Katalyyttinä reaktiossa toimii kupari(I)oksidi.


title: N-fenyyliantraniilihappo

text: N-fenyyliantraniilihappoa käytetään redox-indikaattorina hapetus-pelkistystitrauksissa. Yhdisteen pelkistynyt muoto on väritön ja hapettunut muoto violetti. Indikaattoria käytetään esimerkiksi määritettäessä Fe-pitoisuuksia cerimetrisesti. N-fenyyliantraniilihappo soveltuu käytettäväksi indikaattorina myös hapettimen ollessa kromaatti- tai vanadiiniliuos.


title: N-fenyyliantraniilihappo

text: N-fenyyliantraniilihappo kondensoituu lämmitettynä väkevän rikkihapon läsnä ollessa akridoniksi.


title: Frankfurtin kansalliskokous

text: Frankfurtin kansalliskokous (, myös Frankfurtin parlamentti) oli vuoden 1848 maaliskuun vallankumouksen seurauksena valittu Saksan eri valtioita edustanut kansalliskokous, jonka tarkoituksena oli perustaa yhdistetty Saksan valtio ja säätää sille perustuslaki. Se oli ensimmäinen vapailla vaaleilla valittu koko Saksan yhteinen parlamentti. Kansalliskokous toimi toukokuusta 1848 kesäkuuhun 1849 ja se kokoontui Frankfurt am Mainin Paavalinkirkossa. Kansalliskokous epäonnistui siinä suhteessa, että Saksan valtiota ei tuolloin saatu perustettua, eikä kansalliskokouksessa maaliskuussa 1849 hyväksytty Saksan perustuslaki tullut koskaan voimaan. Kansalliskokous tarjosi huhtikuussa 1849 Saksan keisarin kruunua Preussin kuningas Fredrik Vilhelm IV:lle, mutta tämä kieltäytyi siitä.


title: Frankfurtin kansalliskokous

text: Kansalliskokousta edelsi Saksan liberaalin ja demokraattisen opposition muodostama niin sanottu esiparlamentti. Se päätti, että kansalliskokouksen vaaleihin saisivat osallistua kaikki täysi-ikäiset ja ”itsenäiset” miehet. Vaalien järjestämisestä vastasivat itsenäiset valtiot, ja käytännöt olivat kirjavia. Edustajanpaikkoja oli yhteensä 649, mutta vain 587 edustajaa valittiin, sillä joissain vaalipiireissä vaalia boikotoitiin. Kansalliskokouksen 13 kuukautta kestäneen toiminnan aikana siihen ehti kuulua kaikkiaan 809 henkilöä. Kansalliskokouksen enemmistön muodostivat maltilliset liberaalit, mutta edustettuna oli laaja kirjo erilaisia ryhmiä.


title: Frankfurtin kansalliskokous

text:
Kansalliskokous piti ensimmäisen istuntonsa Frankfurtin Paavalinkirkossa 18. toukokuuta 1848. Ensimmäiseksi puhemieheksi valittiin liberaaleihin kuulunut Heinrich von Gagern. Kansalliskokous keskusteli yhtenäisen Saksan valtion muodostamisesta ja perustuslain säätämisestä sille. Kansalliskokous asetti useita valmistelevia valiokuntia, joista perustuslakia valmistellut perustuslakivaliokunta oli tärkein.
Samanmieliset edustajat muodostivat löyhiä ryhmiä, jotka kokoontuivat keskustelemaan yhteisiin klubeihin. Vaikka ryhmät eivät olleet yhtä järjestäytyneitä ja yhtenäisiä kuin myöhempien aikojen parlamenttiryhmät, ne muodostuivat keskeisiksi kansalliskokouksen päätöksenteon ja keskusteluiden etenemisessä. Ryhmät nimettiin Frankfurtin kaupungilla sijainneiden kokoontumispaikkojensa mukaan. Monarkistista oikeistoa edustivat "Steinernes Haus" ja "Café Milani", jotka pyrkivät säilyttämään olemassaolleiden Saksan valtioiden ja ruhtinaiden oikeudet. Liberaaleja keskustaoikeistoon ja keskustavasemmistoon luettuja ryhmiä olivat "Casino", "Augsburger Hof", "Landsberg", "Pariser Hof" ja "Württemberger Hof", jotka halusivat luoda Saksasta perinnöllisen monarkin johtaman perustuslaillisen ja parlamentaarisen liittovaltion. Demokraattiseen vasemmistoon kuuluivat ryhmät "Deutscher Hof", "Donnersberg", "Nürnberger Hof" ja "Westendhall", jotka vaativat perustettavaksi kansansuvereniteettiperiaatteeseen nojaavan parlamentaaris-demokraattisen Saksan tasavallan.


title: Frankfurtin kansalliskokous

text: Frankfurtin kansalliskokous keskittyi lähinnä Saksan tulevaisuutta koskeneeseen keskusteluun, mutta pyrki myös asettamaan väliaikaisen hallinnon, joka olisi voinut ryhtyä saman tien johtamaan koko Saksaa. Kansalliskokous valitsi 29. kesäkuuta 1848 Saksan valtionhoitajaksi () ja kaavaillun väliaikaisen hallituksen johtajaksi Itävallan arkkiherttua Juhanan, joka oli keisari Ferdinand I:n suhteellisen vapaamielisenä tunnettu setä. Pian tuli kuitenkin selväksi, ettei kansalliskokouksen asettamalla hallituksella ollut mitään todellista valtaa, paitsi niiltä osin kuin Saksa yksittäiset valtiot olivat valmiita sallimaan sille. Kansalliskokous yritti myös ryhtyä johtamaan Tanskaa vastaan käytyä sotaa, joka koski Schleswigin ja Holsteinin herttuakuntien omistusta. Preussi kuitenkin solmi elokuussa 1848 aselevon Tanskan kanssa välittämättä kansalliskokouksen vastustuksesta.


title: Frankfurtin kansalliskokous

text: Merkittävimmät Frankfurtin kansalliskokouksessa hyväksytyt säädökset olivat 21. joulukuuta hyväksytty ”valtakunnanlaki Saksan kansan perusoikeuksista” sekä 27. maaliskuuta 1849 viimein hyväksytty Saksan perustuslaki. Joulukuun perusoikeuslaissa määrättiin turvattaviksi kaikkialla Saksan alueella lehdistön-, puheen-, kokoontumis-, liikkumus- ja kaupankäyntivapaudet sekä kansalaisten tasavertaisuus lain edessä ja määrättiin lakkautettaviksi kaikki säätyerioikeudet sekä kuolemanrangaistus. Se toimi myöhemmin esikuvana Weimarin tasavallan perustuslain sekä nykyisen Saksan liittotasavallan peruslain sisältämille kansalaisoikeusluetteloille. Maaliskuussa hyväksytty perustuslaki puolestaan määräsi perustettavaksi monarkistisen Saksan liittovaltion, johon olisivat kuuluneet muut Saksan valtiot paitsi Itävalta, mikä merkitsi niin sanotun piensaksalaisen vaihtoehdon ("kleindeutsche lösung") valitsemista. Valtakuntaa olisi hallinnut perinnöllinen keisari, joka olisi nimittänyt hallituksen. Parlamentti olisi ollut kaksikamarinen ja nimeltään valtiopäivät ("Reichstag"). Ylähuone ("Staatenhaus") olisi edustanut osavaltioita ja alahuone ("Volkshaus") olisi valittu demokraattisilla vaaleilla. Parlamentille olisivat kuuluneet lainsäädäntö, budjettiasiat ja hallituksen toimien valvonta. Kiistoja herättänyt kysymys hallituksen vastuunalaisuudesta parlamentille jätettiin ratkaistavaksi myöhemmin.


title: Frankfurtin kansalliskokous

text: Perustuslain hyväksymisen jälkeen Frankfurtin kansalliskokous päätti tarjota Saksan keisarin kruunua Preussin kuningas Fredrik Vilhelm IV:lle. Päätös syntyi 290:llä äänellä 248:n edustajan pidättäytyessä äänestämästä. Kansalliskokouksen lähetystö saapui 3. huhtikuuta 1849 tuomaan Fredrik Vilhelmille tiedon päätöksestä. Fredrik Vilhelm kuitenkin kieltäytyi vastaanottamasta keisarin kruunua vedoten siihen, että hänen asemansa kuninkaana perustui Jumalan armoon. Konservatiivina hän ei halunnut vastaanottaa kruunua vaaleilla valitulta kansalliskokoukselta eikä myöskään hyväksyä Frankfurtin perustuslakia. Tämä merkitsi Frankfurtin kansalliskokouksen työn valumista hukkaan, sillä Saksan valtiota ei saatu perustettua ilman vanhojen hallitsijoiden tukea. Tässä vaiheessa useimmat Saksan valtiot kutsuivat edustajansa kansalliskokouksesta palaamaan kotiin. Kansalliskokous hajaantui toukokuun 1849 lopussa, mutta osa edustajista jatkoi kokoontumisiaan Stuttgartissa ”tynkäparlamenttina”. Tynkäparlamentti yritti epätoivoisesti puolustaa aiemmin hyväksytyn perustuslain voimassaoloa edes eteläisen Saksan alueella, kunnes Württembergin armeija hajotti sen 18. kesäkuuta. Saksan vallankumous päättyi samoihin aikoihin Badenin sotilaskapinan kukistamiseen.


title: Paholaisen morsian

text:
Paholaisen morsian ("The Devil Rides Out") on Terence Fisherin ohjaama brittiläinen kauhuelokuva vuodelta 1968. Elokuvan tuotti Hammer Film Productions ja sen pääosaa näytteli Christopher Lee.
Tarina sijoittuu noin vuoteen 1925 ja ajankuva on kohtalaisen tarkka.


title: Paholaisen morsian

text: Rikas aatelismies Duc de Richleau (Christopher Lee) ja hänen ystävänsä Rex van Ryun (Leon Greene) ovat kovasti huolissaan Ducin kummipojasta Simon Aronista (Patrick Mower). He epäilevät että tämä on joutunut huonoon seuraan. Nopeasti paljastuu että Simon onkin liittynyt johonkin outoon noituusyhteisöön, mutta ei ole vielä sisällä. Yhteisön johtajaksi ilmenee outo mies, hallitsevaluonteinen Mocata (Charles Gray).


title: Paholaisen morsian

text: Duc ja Rex onnistuvat tunkeutumaan mukaan ja hakemaan Simonin pois. Asiaa ymmärtämätön palvelija tosin ottaa Simonin kaulasta ristiketjun jonka Duc oli asettanut suojaamaan koska jokin outo pahuus pakotti poikaa kuristamaan itseään sillä - ja poika karkasi.


title: Paholaisen morsian

text: Duc de Richleau hankkii lähteistään salaperäisiä suojakeinoja, mm. suolalla ja elohopealla täytettyjä koeputkia jotka Rex saa suojakseen.


title: Paholaisen morsian

text: Simonin jäljitys vie miehet erikoisten tapahtumien keskelle: tilanne huipentuu itse Paholaisen ilmestymiseen keskelle noitasapattia - Duc karkottaa ilmestyksen heittämällä ristin.


title: Paholaisen morsian

text: Nyt alkaa outo viestipeli de Richleaun ja Mocatan välillä. Panoksena ovat Simonin ja oudon, kauniin nuoren naisen Tanith Carlislen (Nike Arrighi) sielut. Richleau ja Rex vievät heidät turvaan Ducin sisaren Marie Eatonin (Sarah Lawson)perheen luo. Näiden olohuoneen huonekalut siirretään sivuun ja lattiaan piirretään monimetrinen maaginen kaksoisympyrä, jonka sisälle seurue kerääntyy. Tanith ei tosin pysty tulemaan sen sisään jostain syystä ja Rex kätkeekin hänet vajaan jääden suojelijaksi. Myös perheen pikkutytär (Rosalyn Landor) jää vuoteeseensa ristin suojaamana eikä tule taikaympyrään.


title: Paholaisen morsian

text: Seuraa hyytävän jännittävä taikaympyrässä vietetty yö, jonka aikana pimeyden voimat riehuvat täysin irti. Richleau onnistuu torjumaan useimmat, jopa lopulta hyökänneen Kuoleman Ratsastajan lausumalla latinankielisen rukouksen.


title: Paholaisen morsian

text: Aamulla todetaan ympyrän ulkopuolella olleen Tanithin kuolleen ja pikkutyttären kadonneen. Richleau tekee henkienmanauksen Tanithin sielulle käyttäen sisartaan meediona ja saa tietoja siitä mihin kadonnut lapsi on viety.


title: Paholaisen morsian

text: Monimutkainen jäljitys vie seurueen outoon kartanoon, jossa Mocata aikoo juuri uhrata pikkutytön Paholaiselle. Nyt pimeän ja valon voimat iskevät lopullisesti yhteen. Richleau ei pysty enää toistamaan tarvittavia sanoja, jotka karkottaisivat pahuuden - mutta yllättäen outo mahti ottaa Marien haltuunsa ja hän sanelee pikkutytölle ratkaisevat sanat jotka tämä toistaa, ja äkkiä Mocata seurueineen kieltävän tuskanhuutonsa ("Noo-ooo!")säestämänä sekä huoneen pahuudensisustus katoavat liekkeihin, seinälle ilmestyy suuri risti ja samassa niin aika kuin paikkakin pyörähtävät: kun Richleaun seurue tilanteen tasauduttua nousee uudelleen jaloilleen, onkin jo mennyt ajankohta eli kauhun yön jälkeinen aamu, seurue on kokonaisuudessaan taikaympyrähuoneessa, Rex taluttaa hyvinkin elävän Tanithin sisään ja hovimestari tuo niin ikään täysin kunnossa olevan pikkutytön paikalle.


title: Paholaisen morsian

text:
Richleau selittää, että Mocata pelasi uhkapeliä kutsuessaan Kuoleman Ratsastajan: se ei poistu ellei saa jotakuta mukaansa - ja koska Mocata hävisi pelin, se vei hänet. Ja koska näin tapahtui, kaikki kulunut aika ja sattuneet tapahtumat ratsastajan poistumisen jälkeen pyyhkiytyivät pois: Tanith palasi elämään, pikkutyttöä ei koskaan ryöstettykään - itse asiassa kartanon tapauksia ei koskaan sattunutkaan.
Kriitikot ottivat elokuvan huonosti vastaan mutta katsojat sentään seurasivat sitä kohtuullisesti. Yhtiö suunnitteli kokonaista Dennis Wheatley -elokuvien sarjaa mutta jo toinen saman kirjailijan teokseen pohjautunut elokuva, "The lost continent", osoittautui flopiksi ja loput suunnitelluista elokuvista jäivät tekemättä.


title: Krupki

text: Krupki (, ) on pieni kaupunki Minskin alueen koillisreunalla Valko-Venäjällä ja samanniminen maaseutuvaltainen piiri (). Vuoden 2009 väestönlaskennan mukaan hallintopiirissä asui 26 522 henkeä. Heistä kaupunkilaisiksi tilastoitiin Krupkin kaupungin väestö (8 675 as.) ja kahden kaupunkimaisessa taajaman asukkaat: Bobr (1 118 as.) H’alopenitšy (1 495 as.) ihmistä.


title: Krupki

text: Minskistä itään Oršaan vievä junanrata kulkee Krupkin piirin läpi, ja Minskin lähiliikenteen junat pysähtyvät kaupungissa ja muutamilla muillakin piirin seisakkeilla. Junan ohella Minskistä pääsee kaupunkiin sujuvasti Valko-Venäjän läpi moottoritienä kulkevaa Varsova-Brest-Minsk-Orša-Moskova valtatietä M1 (E30), joka ohittaa Krupkin keskustan vain 3 kilometrin päästä pohjoisesta. Kaupunkiin suoraan johtava kantatie P19 erkanee M1 valtatiestä 11 kilometriä Krupkin länsipuolella.


title: Krupki

text: Muun muassa neuvostokosmonautti ja Neuvostoliiton sankari V.V. Kovalenok () oli kotoisin Valko-Venäjän Krupkista.


title: Ben 10: Ultimate Alien

text: Ben 10: Ultimate Alien on Man of Action -ryhmän luoma yhdysvaltalainen animaatiosarja, jonka tuotti Cartoon Network Studios. Sarja alkoi Yhdysvalloissa huhtikuussa 2010 Cartoon Networkilla.


title: Ben 10: Ultimate Alien

text: Ben 10: Ultimate Alien on spin-off sarja sta, jossa tarina jatkaa Benin elämää 16-vuotiaana. Hän seikkailee edelleen serkkunsa Gwenin ja Kevinin kanssa. Tällä kertaa Omnitrix-ranneke on tuhottu ja Benin täytyy oppia käyttämään uutta ranneketta Ultimatrixia. Uuden rannekkeen myötä hän voi käyttää uusia supersankariolentoja ja käyttää vanhoja olentoja niiden ultimateversioina.


title: Ben 10: Ultimate Alien

text: Vilgaxin tuhoamisen jälkeen nuori ihailija Jimmy Jones paljastaa Benin salaisen henkilöllisyyden koko maailmalle. Tämä johtaa uuteen elämäntyyliin, kun Benin täytyy sopeutua elämään pakkomielteisten fanien ja skeptikkojen kanssa. Samalla hän taistelee edelleen muukalaisolentoja vastaan ja etsii viittä olentoa Aggregorin käskystä.


title: Captain Beyond

text: Captain Beyond oli amerikkalainen vuonna 1971 perustettu progressiivinen hard rock -yhtye. Yhtyeen alkuperäiset jäsenet tulivat varsin maineikkaista yhtyeistä kuten Iron Butterfly ja Deep Purple. Vaikka yhtye ei saanut juurikaan kaupallista menestystä aktiivivuosinaan, on se nauttinut kasvavaa kulttisuosiota vielä nykyäänkin.


title: Captain Beyond

text: Iron Butterflyn hajottua vuonna 1971 kitaristi Larry "Rhino" Reinhardt ja basisti Lee Dorman mukanaan Johnny Winterin yhtyeen rumpali Bobby Caldwell perustivat Captain Beyondin. Laulajaksi he ottivat alkuperäisessä Deep Purplessa laulaneen Rod Evansin. Levytyssopimuksen yhtye sai Capricorn Recordsilta, ja ensimmäinen albumi "Captain Beyond" julkaistiin vuonna 1972. Capricorn Records oli keskittynyt southern rock -artisteihin ja yhtyeisiin, ja tästä syystä Captain Beyondin proge- ja hard rock-vaikutteinen albumi jäi yhtiössä vähälle huomiolle. Vuoden 1972 lopulla Bobby Caldwell erosi yhtyeestä.


title: Captain Beyond

text: Vuosien 1972 ja 1973 aikana yhtye kärsi monista miehistönvaihdoksista, ja lisäksi Rod Evans erosi toisen albumin levyttämisen aikana, mutta palasi kuitenkin vielä ennen albumin julkaisua. Toisella albumilla "Sufficiently Breathless" yhtyettä oli laajennettu kosketinsoittajalla sekä perkussionistilla. Musiikillisesti albumi oli esikoislevyä kevyempi. Albumin julkaisun jälkeen yhtyeen alkuperäinen kokoonpano palasi yhteen ja teki kiertueen loppuvuonna 1973, kunnes hajosi laulaja Rod Evansin lähdettyä lopullisesti yhtyeestä.


title: Captain Beyond

text: Vuonna 1976 Reinhardt, Dorman ja Caldwell kokosivat yhtyeen uudelleen Warner Bros-yhtiön kiinnostuttua ja laulajaksi tuli Willy Daffern. Yhtye julkaisi albumin "Dawn Explosion" vuonna 1977. Albumi ei aiempien albumien tapaan menestynyt, ja yhtye hajosi jälleen vuonna 1978. Basisti Lee Dormanin mukaan yhtye kärsi huonosta manageroinnista, joka näkyi mm. keikkojen vähyydessä.


title: Captain Beyond

text: Reinhardt ja Caldwell herättivät Captain Beyondin henkiin jälleen vuonna 1998. Yhtye teki kiertueita vuosina 1999-2002 ja levytti ep:n "Night Train Calling", joka julkaistiin vuonna 2000. Ruotsalainen Record Heaven-levy-yhtiö julkaisi vuonna 1999 tribuuttialbumin "Thousand Days Of Yesterday", jolla eri yhtyeet soittavat Captain Beyondin kappaleita. Vuodesta 2002 eteenpäin yhtye on ollut tauolla.


title: Piispanmäki

text: Piispanmäki on Kokkolan pohjoisosassa sijaitseva kylä. Piispanmäen katkaisee Valtatie 8. Piispanmäelle rakennetaan tällä hetkellä (2010) uutta asuinaluetta.


title: Vitsari

text: Vitsari on Kokkolassa sijaitseva kylä. Vitsarista on noin 2,8 km lännen suunnalla sijaitsevaan Kokkolan keskustaajamaan. Vitsari sijaitsee Piispansuoran varrella, ja sinne pääsee paikallisliikenteen busseilla 1 ja 5.


title: Rimmi

text: Rimmi on Kokkolassa sijaitseva kylä. Se on entisen Kokkolan pohjoisin kylä, sillä se sijaitsee Kokkolan ja Kälviän rajalla. Rimmiin johtaa Valtatie 8 ja aluetta palvelee paikallisliikenteen bussi 1. Rimmistä on 7,8 km Kokkolan ydinkeskustaan. Rimmissä on ollut myös rautatieasema, mutta se lakkautettiin vuonna 1980.


title: Feargal Sharkey

text: Feargal Sharkey (s. 13. elokuuta 1958) on irlantilainen laulaja, joka toimi The Undertones -yhtyeen laulajana. Hän kuitenkin jätti yhtyeen vuonna 1983 ja aloitti kohtalaisen menestyksekkään soolouransa.


title: Feargal Sharkey

text: Feargal Sharkey ei ole levyttänyt eikä esiintynyt julkisesti vuoden 1991 jälkeen. Hän on toiminut musiikkibisneksessä silti koko ajan.


title: Vitikka

text: Vitikka on Kokkolassa sijaitseva kylä. Vitikasta Kokkolan ydinkeskustaan on noin 3,6 kilometriä. Rimmi on Vitikan pohjoinen naapurikylä.


title: Vitikka

text: Vitikkaan pääsee Kokkolan liikenteen linjoilla 1 ja 5.


title: Rödsö

text: Rödsö on Kokkolan läntisellä puolella sijaitseva maalaiskylä. Rödsössä sijaitsee uimaranta ja Rödsön vanha koulu. Perhonjoki kulkee kylän läpi.


title: National Film Registry

text: National Film Registry ("Kansallinen elokuvaluettelo") on yhdysvaltalaisten elokuvien arkisto, jota Yhdysvaltain kongressin kirjasto ylläpitää. Arkistoon valittavat elokuvat valitsee National Film Preservation Board. Se perustettiin 1988 ja Yhdysvaltain kongressi vahvisti sen toimivallan 1992, 1996, 2005 ja 2008. Vuoden 1996 lain myötä perustettiin myös yleishyödyllinen National Film Preservation Foundation -säätiö, joka kerää varoja yksityiseltä sektorilta.


title: National Film Registry

text: National Film Registry hyväksyy arkistoitavaksi vuosittain enintään 25 yhdysvaltalaista elokuvaa, jotka ovat "kulttuurillisesti, historiallisesti tai esteettisesti merkittäviä elokuvia". Niiden tulisi kuvastaa yhdysvaltalaisen elokuvan koko kirjoa ja elokuvaperinnettä. Ehdokkaiksi kelpaavat vähintään kymmenen vuotta vanhat elokuvat. Vuoden 1989 ensimmäisellä valintakierroksella yhdysvaltalaiset ehdottivat lähes tuhatta säilyttämisen arvoista elokuvaa.


title: National Film Registry

text: Elokuvaluettelossa on Hollywood-elokuvan klassikkoja sekä vailla tekijänoikeussuojaa olevia elokuvia. Elokuvan ei tarvitse olla pitkä elokuva eikä sen julkisen esittämisen puute ole este valinnalle. Elokuvaluettelossa on uutiselokuvia, mykkäelokuvia, kokeellisia elokuvia, lyhytelokuvia, sarjaelokuvia, kotielokuvia, dokumenttielokuvia, independent-elokuvia, televisioelokuvia ja musiikkivideoita. Vuonna 2015 elokuvaluettelossa oli 650 elokuvaa.


title: National Film Registry

text:
Ensimmäisessä erässä vuonna 1989 National Film Registryyn valittiin elokuvat suuren yleisön antamien ehdotusten pohjalta. Valituksi tulivat Elia Kazanin
"Alaston satama" (1954),
F. W. Murnaun "Auringonnousu" (1927),
Billy Wilderin "Auringonlaskun katu" (1950),
Michael Curtizin "Casablanca" (1942),
Orson Wellesin "Citizen Kane" (1941),
John Fordin "Etsijät" (1956),
Victor Flemingin "Ihmemaa Oz" (1939)
King Vidorin "Kansan mies" (1928),
Buster Keatonin "Kenraali" (1927),
Stanley Donenin ja Gene Kellyn "Laulavat sadepisarat" (1952),
Gordon Parksin "The Learning Tree – vuosi elämästäni" (1969),
Walt Disneyn "Lumikki ja seitsemän kääpiötä" (1937),
John Hustonin "Maltan haukka" (1941),
Frank Capran "Mr. Smith lähtee Washingtoniin" (1939),
Robert Flahertyn "Nanook, pakkasen poika" (1922),
Charlie Chaplinin "Nykyaika" (1936),
William Wylerin "Parhaat vuodet" (1946),
Billy Wilderin "Piukat paikat" (1959),
Fred Zinnemannin "Sheriffi" (1952),
D. W. Griffithin "Suvaitsemattomuus" (1916),
Stanley Kubrickin "" (1964),
Victor Flemingin "Tuulen viemää" (1939),
George Lucasin "Tähtien sota" (1977),
Alfred Hitchcockin "Vertigo – punainen kyynel" (1958),
John Fordin "Vihan hedelmät"(1940),
ja
King Vidorin "Väkijoukko" (1928) .


title: Steinar Hoen

text: Steinar Hoen (s. 8. helmikuuta 1971) on entinen norjalainen korkeushyppääjä. Hän edusti uransa ajan IK Tjalvea.


title: Steinar Hoen

text: Hoen voitti Euroopan mestaruuden Helsingissä 1994. Hoenin ennätys on heinäkuussa 1997 Oslossa hypätty 236 senttiä, mikä on Norjan ennätys.


title: Heinz-Steyer-Stadion

text: Heinz-Steyer-Stadion on jalkapalloon ja yleisurheiluun rakennettu kenttä. Se toimii nykyisin Dresdner SC ja Dresden Monarchsin kotikenttänä. Myös Dynamo Dresden on käyttänyt kenttää.


title: Heinz-Steyer-Stadion

text: Stadion valmistui vuonna 1919. Sen yleisöennätys tehtiin vuonna 1936, jolloin 65 000 katsojaa seurasi Saksan ja Tšekkoslovakian välistä ottelua.


title: Waste ’em All

text: Waste ’em All on yhdysvaltalaisen thrash metal/crossover thrash -yhtye Municipal Wasten ensimmäinen studioalbumi. Se julkaistiin vuonna 2003 levymerkillä Six Weeks Records.


title: Uraniidae

text: Uraniidae on mittarimaisten perhosten yläheimoon kuuluva perhosheimo. Lajeja tunnetaan yhdeksässäkymmenessä suvussa yhteensä noin 700. Europassa esiintyy vain yksi laji, "Eversmannia exornata".


title: Uraniidae

text: "Uraniidae"-heimon perhosten levinneisyys kattaa maapallon trooppiset alueet. Ne ovat leveäsiipisiä ja kapearuumiisia perhosia, joiden koko vaihtelee pienestä erittäin suureen. Siipisuonitus on heimolle ominainen ja takasiiven takareuna on monilla lajeilla teräväkulmainen tai liuskoittunut. Pistesilmät ovat pienet tai puuttuvat, mutta pään chaetosemat ovat hyvin kehittyneet. Useimmista muista mittarimaisista perhosista poiketen lajit suvuissa "Alcides", "Chrysiridia" ja "Urania" ovat päiväaktiiviisia, minkä vuoksi niitä voi erehtyä pitämään varsinaisina päiväperhosina. Yöaktiiviset lajit lentävät valolle. Lepäävät perhoset pitävät siipiään levällään, ja erityisesti etu- ja takasiipien väli on tällöin suuri. Heimon perhoset ovat usein värikkäitä, metallinkiiltoisia ja suurikokoisia, minkä vuoksi ne ovat myös suosittuja keräilykohteita. Värikkyyden varsinainen tarkoitus on varoittaa lajien myrkyllisyydestä. Eri sukupuolten välillä on merkittävä ero tympanaalielinten rakenteessa ja sijainnissa.


title: Uraniidae

text: Toukat elävät vapaasti ravintokasvilla ja koteloituvat maahan, karikkeen joukkoon.


title: Uraniidae

text: Tunnettuja lajeja ovat mm. "Alcides metaurus", "Chrysiridia rhipheus", "Lyssa zampa", "Urania fulgens" sekä sukupuuttoon hävinnyt "Urania sloanus".


title: Latin Kings

text: Latin Kings on vaikutusvaltainen yhdysvaltalainen katujengi. Jengi sai alkunsa 1940 -luvulla Chicagossa.


title: Latin Kings

text: Latin Kingsin on sanottu olevan suurin ja järjestäytynein latinalaisamerikkalainen katujengi Yhdysvalloissa. Vuoden 1940 jälkeen useita nuoria puertoricolaisia pohjoisesta ja myöhemmin Meksikolaisia etelästä ovat järjestäytyneet suojellakseen yhteisöjä.


title: Latin Kings

text: Alkuperäinen ajatus oli yhdistää kaikki latinot osaksi yhteistä taistelua sortoa, rasismia ja ennakkoluuloja vastaan, joita latinomaahanmuuttajat olivat kokeneet, sekä auttaa toisiaan ongelman ratkaisemiseksi. Näin ollen nimi "Latin Kings ja Queens", on viittaus kaikkiin jäseniin latinoperinnöstä. He ovat järjestäytynyt etujoukko yhteisössään.


title: Latin Kings

text: Kuten Black Panthers ja Young Lords, sekä monet muut jengit, jotka olivat taistelleet sosiaalisia vääryyksiä ja poliittista vaikutusvaltaa vastaan, Latin Kingsistä oli tullut rikkinäinen liike. Se oli menettänyt kosketuksen juuriinsa ja kasvoi yhdeksi Amerikan suurimmista rikollisjoukoista. Jengiin tulivat mukaan rikokset, mukaan lukien murhat, huumekauppa, ryöstöt ja muu järjestäytynyt rikollisuus.


title: Freedom Rock

text: Freedom Rock on ruotsalaisen rock -yhtye H.E.A.Tin toinen studioalbumi, joka julkaistiin 21. huhtikuuta 2010 Japanissa, 12. toukokuuta 2010 pohjoisessa Euroopassa (Suomi, Ruotsi, Norja, Tanska, Islanti ja Venäjä) ja 28. toukokuuta 2010 lopussa Euroopassa. Nauhoitukset albumia varten aloitettiin marraskuun 2009 alussa ja albumi viimeisteltiin maaliskuun 2010 alussa. Albumin nimi tulee yhden tuottajan lausahduksesta, kun H.E.A.T oli studiossa nauhoittamassa albumia, niin yhtyeen jäsenille oli aina vaikeaa kuvailla musiikkiaan. Yksi tuottaja sanoi, että tämä on Freedom Rockia (=vapausrockia). Yhtye julkaisi uudet kotisivut albumin kunniaksi.


title: Freedom Rock

text: Albumilta julkaistiin uusi single ”Beg, Beg, Beg”. Japanin versiolla julkaistiin kaksi bonuskappaletta ”Tonight” ja ”Living in a Memory”. Lisäksi Japanin version kappaleet on eri järjestyksessä. Kappaleessa ”Black Night” vierailee Edguy-yhtyeen perustajajäsen, saksalainen Tobias Sammet. Kappale "Stay" julkaistiin jo vuonna 2008 olevalla "H.E.A.T" -debyyttialbumilla, mutta tämä on vuoden 2010 versio. Albumin kansitaiteen on suunnitellut toinen kitaristi Eric Rivers. Yhtye aloitti kahden viikon pituisen "Freedom Rock European Tour" -kiertueen, jolla yhtye esitti uusia kappaleita.Ensimmäinen arvostelu uudesta Freedom Rock -albumista: (http://www.melodic.net/reviewsOne.asp?revnr=8590).


title: Derbi Senda DRD Pro

text: Derbi Senda DRD Pro on vuonna 2006 julkistettu Derbin valmistama 50-kuutioinen mopomalli. Mopossa on pro-link-takajousitus 250mm joustovaralla sekä vahvistettu alumiinirunko.


title: Derbi Senda DRD Pro

text: Derbi Senda DRD Pro:ssa on muista malleista huolimatta 17,5mm kaasutin, jossa 68 pääsuutin jolla huippunopeutta kertyy noin 51-55 km/h vakiona. Tehoputkella, oikealla suuttimella ja oikeilla välityksillä nopeutta voidaan saada jopa 70-90 km/h.


title: Guerlain

text: Guerlain on ranskalainen parfyymin valmistaja, jonka perusti Pierre François Pascal Guerlain vuonna 1828. Guerlainista tuli vuonna 1853 hovihankkija, kun se kehitti tuoksun "Eau de Cologne impériale" Napoléon III:n puolisolle keisarinna Eugénielle. Muita Guerlainin tuoksuja ovat muun muassa "Heure bleue" (1912), "Mitsouko" (1919) ja "Shalimar" (1925).


title: Guerlain

text: Viimeinen suvun edustaja Jean-Paul Guerlain nousi johtoon vuonna 1959. Hän loi tunnetut parfyymit "Samsara" ja "Nahema". Vuonna 1994 Geuerlainin osti luksusfirma Moët Hennessy Louis Vuitton (LVMH).


title: Adam Larsson

text: Nils Erik Adam Larsson (s. 12. marraskuuta 1992 Skellefteå, Ruotsi) on ruotsalainen jääkiekkopuolustaja, joka edustaa NHL-joukkue Edmonton Oilersia. Alun perin New Jersey Devils varasi hänet koko NHL:n varaustilaisuuden neljäntenä pelaajana ja ensimmäisenä puolustajana kesällä . Larsson on kahden suunnan puolustaja ja häntä on verrattu Nicklas Lidströmiin.


title: Adam Larsson

text: Larsson on Skellefteå AIK:n kasvatti. Hän teki joukkueessa Elitserien-debyyttinsä jo 16-vuotiaana kaudella 2008–2009. Larsson voitti samalla kaudella J18 Allsvenskanin hopeaa ja valittiin TV-Puckenin parhaaksi puolustajaksi palkiten Lill-Strimmas Stipendiumilla. Toukokuussa 2009 hän solmi kolmivuotisen Elitserien-sopimuksen Skellefteån kanssa.


title: Adam Larsson

text: Kausi 2009–2010 oli Larssonin tulokaskausi Elitserienissä ja hän teki 49 runkosarjaottelussa tehot 4+13=17. Tehopisteet ovat tällä hetkellä Elitserienin kaikkien aikojen eniten alle 18-vuotiaalta puolustajalta. Larsson jakaa ennätyksen Tomas Jonssonin kanssa, joka teki kaudella 1977–1978 35 runkosarjaottelussa tehot 8+9=17. Elitserienin Larssonin Elitserien-uran kaksi avausosumaa syntyivät 15. lokakuuta 2009 Timrå IK:ta vastaan. Hän oli Jyri Marttisen kanssa Skellefteån toiseksi tehokkain puolustaja Pavel Skrbekin jälkeen.


title: Adam Larsson

text: KHL-joukkue Lokomotiv Jaroslavl varasi Larssonin ensimmäisellä kierroksella 17. pelaajana kesällä . Kaudella 2010–2011 hän teki 37 runkosarjaottelussa tehot 1+8=9 ja 17 playoff-ottelussa neljä syöttöpistettä. Larsson voitti kauden päätteeksi Elitserien-hopeaa. Hän oli ehdolla myös liigan vuoden tulokkaaksi, mutta tittelin vei Brynäs IF:n puolustaja Mattias Ekholm.


title: Adam Larsson

text: NHL:n kykyjenetsijäpalvelu rankkasi Larssonin sekä tammi- että huhtikuussa Euroopassa pelaavien kenttäpelaajien rankingissa ensimmäiselle sijalle NHL:n varaustilaisuuteen 2011. New Jersey Devils varasi hänet neljäntenä pelaajana ja ensimmäisenä puolustajana. Larsson oli odotetusti myös ensimmäinen Euroopan sarjoista varattu pelaaja, mutta ruotsalaisista Larssonin edellä oli kuitenkin OHL:ssä pelaava Gabriel Landeskog, joka varattiin toisena. Myöhemmin kesällä Larsson teki kolmivuotisen tulokassopimuksen Devilsin kanssa.


title: Adam Larsson

text: Larsson sai paikan Devilsin NHL-kokoonpanosta heti harjoitusleirin päätteeksi. Hänestä tuli joukkueen seurahistorian ensimmäinen NHL:ssä kauden aloittanut 18-vuotias puolustaja Scott Niedermayerin (kaudella 1991–1992) jälkeen. Larsson teki NHL-uransa avausmaalin 11. marraskuuta 2011 vieraissa Washington Capitalsin Tomáš Vokounin taakse. Hän teki Devilsin 3–1-tappioon päättyneen ottelun ainoan maalin ja palkittiin kahden tähden tähtipelaajana.


title: Adam Larsson

text: Larsson pelasi alle 20-vuotiaiden MM-kilpailuissa vuosina 2010 ja 2011. Hän voitti vuonna 2010 pronssia. Larsson teki molemmissa turnauksissa tehot 1+3=4, ollen jälkimmäisissä kisoissa Ruotsin tehokkain puolustaja.


title: Adam Larsson

text: Larsson pelasi myös alle 18-vuotiaiden MM-kilpailuissa vuosina 2009 ja 2010. Vuonna 2010 hän voitti hopeaa, palkittiin kisojen parhaana puolustajana, valittiin tähdistökentälliseen ja palkittiin Ruotsin top-3-pelaajana.


title: Adam Larsson

text: Aikuisten arvokisoista Larssonilla on maailmanmestaruus 2018.


title: Adam Larsson

text: Larssonin isä Robert pelasi myös Elitserien-tasolla puolustajana Skellefteåssa. Hänellä on myös isoveli Hampus Larsson, joka pelaa hyökkääjänä Clemensnäs HC:n I-divisioonajoukkueessa.


title: Luettelo Ruotsin kauppaloista

text: Tämä artikkeli on luettelo Ruotsin kauppaloista eli niistä Ruotsin paikkakunnista, jotka joskus ovat olleet kauppaloita.


title: Luettelo Ruotsin kauppaloista

text: Luettelossa mainittu kauppala on lakannut olemasta silloin kun se on muutettu kaupungiksi, liitetty osaksi jotain kaupunkia tai toista kauppalaa, tai liitetty johonkin kuntaan. Vuoden 1971 kuntauudistuksessa Ruotsissa siirryttiin yhtenäiseen kuntamuotoon, joten kaupungit ja kauppalat lakkautettiin.


title: Luettelo Ruotsin kauppaloista

text: Seuraavassa luettelossa on ensimmäisenä kauppalan mahdollinen vaakuna ja sitten kauppalan nimi. Jos kauppala muutettiin myöhemmin kaupungiksi, niin siinä tapauksessa vaakuna on jätetty pois. Kaikilla kauppaloilla ei ollutkaan omaa vaakunaa (vaakunan paikalla ). Kolmannessa ja neljännessä sarakkeessa on mainittu kunta ja lääni, jonka alueella kauppala nykyään sijaitsee. Niiden jälkeen on mainittu kauppalan perustamisvuosi ja mahdollinen kauppalana olon päättymisvuosi. Luettelossa ei ole erikseen mainittu kauppalana olon päättymisvuotta, jos se johtuu yhteen kuntamuotoon siirtymisestä vuonna 1971. Huomautukset-sarakkeessa on mainittu, jos kauppala on liitetty johonkin toiseen kuntayksikköön jo ennen kaikkien kauppaloiden lakkauttamista.


title: Luettelo Ruotsin kauppaloista

text: Artikkelin lopussa on kartta luettelon kauppaloiden sijainnista. Siinä eivät ole mukana ne kauppalat, jotka muutettiin kaupungeiksi.


title: Luettelo Ruotsin kauppaloista

text: Seuraava kartta kuvaa Ruotsin kauppaloiden ja epäitsenäisten kauppaloiden sijaintia. Karttaan ei ole otettu mukaan sellaisia kauppaloita, jotka myöhemmin muutettiin kaupungeiksi. Kaikki kauppalat eivät myöskään ole olleet olemassa samanaikaisesti.


title: Tekstiilitaide

text: Tekstiilitaide on erilaisten tekstiilimateriaalien, ja -tekniikoiden yhdistelmästä usein käsityönä syntyvää perinteistä tai uutta luovaa taidetta. Pääasiassa käytetään kangasmateriaaleja, mutta tekstiilitaiteessa taiteellisiin käsitöihin ja taideteoksiin voidaan yhdistää myös melkein mitä tahansa muita materiaaleja: paperimassaa, paperinarua, kiviä, metallia ja niin edelleen kuten yleensäkin taideteoksissa.


title: Tekstiilitaide

text: Tekstiilitaideteokset voivat olla muun muassa vaatteita, ryijyjä, tilkkutöitä ja ne voivat olla valmistettu esimerkiksi punomalla, solmimalla, ompelemalla, kutomalla, virkkaamalla, liimaamalla, niittaamalla tai neulomalla. Ne ovat taideteoksia, joiden yhdistävänä tekijänä on jokin taidekäsityöhön liittyvä ominaisuus. Koko voi vaihdella miniatyyristä monumentaalitaiteeseen.


title: Tekstiilitaide

text: Työt voivat olla perinteisiä käyttövaatteita, kenkiä, laukkuja, koruja tai esteettisin perustein valmistettuja teoksia, joilla ei ole suoranaisia käyttöominaisuuksia muuten kuin taideteoksena. Myös kirkkotekstiilit ovat tekstiilitaidetta ja taidekäsityötä. Niitä ovat kasukat, stolat, alttarivaatteet, kirjaliinat ja kalkkiliinat.


title: Tekstiilitaide

text: Tekstiilitaiteilijoista suurin osa on naisia. Tekstiilitaiteilijoita on koulutettu Suomessa jo 86 vuoden ajan Alaa voi opiskella muun muassa Helsingissä Aalto-yliopiston taiteiden ja suunnittelun korkeakoulussa tekstiilitaiteen sekä vaatesuunnittelun ja pukutaiteen koulutusohjelmissa. Ensimmäiset tekstiilitaiteen tohtorit ovat valmistuneet 2000-luvulla taidekouluista myös Suomessa.


title: Tekstiilitaide

text: Tekstiilitaiteilijat Texo ry on antanut vuodesta 1981 lähtien tunnustuspalkinnon Vuoden tekstiilitaiteilijalle.


title: Olematon muodonvaihdos

text: Olematon muodonvaihdos on alkeellisin muodonvaihdoksen tyyppi.


title: Olematon muodonvaihdos

text: Olemattomassa muodonvaihdoksessa munasta kuoriutuvat toukat eli nymfit ovat samanlaisia kuin aikuiset yksilöt, joskin pienikokoisempia eivätkä sukuelimet ole toimintakykyiset. Toukan kasvaessa se luo nahkansa useita kertoja kasvaen, mutta ulkoasussa ei yleensä tapahdu muita muutoksia kuin joidenkin ruumiin ulokkeiden jaokemäärän kasvamista. Keskeisenä erotuksena vaillinaiseen muodonvaihdokseen, myös aikuinen eläin luo nahkansa toukan tapaan. Tällöin eläimessä ei kuitenkaan yleensä tapahdu ulkoisia muutoksia lukuun ottamatta katkenneiden raajojen tai muiden ulokkeiden kasvamista takaisin.


title: Olematon muodonvaihdos

text: Hyönteisillä olematon muodonvaihdos esiintyy vain toukkasukahäntäisillä ja siimahäntäisillä. Sen läpikäyvät myös esihyönteiset, kaksisukahäntäiset ja hyppyhäntäiset. Lisäksi hämähäkkien muodonvaihdos on olematon.


title: Volyymisota

text: Äänenvoimakkuussodaksi tai volyymisodaksi () kutsutaan tapaa, jolla äänilevyt ja musiikkikappaleet masteroidaan mahdollisimman kovaäänisiksi ja vähennetään siten niiden dynamiikkaa.


title: Volyymisota

text: Ilmiön taustalla on monia tekijöitä, mutta se on lähtöisin CD-levyn ja sitä myötä sähköisessä muodossa olevan musiikin suosion kasvusta. Koska CD-julkaisujen myötä nauhoituksia eivät enää koskeneet analogisten medioiden kuten vinyylilevyjen ja kasettisoittimien fyysiset rajoitteet, äänenvoimakkuutta pystyttiin kasvattamaan aina äänen säröytymiseen asti. Ajan myötä tapa yleistyi levy-yhtiöiden keskuudessa, koska kukaan ei halunnut kuulostaa kilpailijaansa hiljaisemmalta. Samanaikainen kehitys musiikin kuuntelutottumuksissa vähensi musiikin kuuntelijoiden kiinnostusta aiheeseen: äänenlaatu jää toissijaiseksi, kun kuuntelu tapahtuu kannettavan tietokoneen kaiuttimilla tai korvakuulokkeilla meluisalla kadulla. Musiikkitallenteiden tuotannossa tekninen henkilökunta ymmärtää äänekkyyden kasvattamisen vaikutuksen äänitteen laatuun, mutta päättävät henkilöt kiinnostuvat enemmän myynnistä.


title: Volyymisota

text: Monet levyalan ammattilaiset, kuten Alan Parsons, Geoff Emerick, Doug Sax ja Steve Hoffman ovat tuominneet tavan. Bob Dylan on sanonut uusien levyjen olevan ”kuin kohinaa”. Monesti artisti itse ei voi edes vaikuttaa levyn äänenvoimakkuuteen masterointivaiheessa.


title: Volyymisota

text: Kuuluisan poikkeuksen nykytrendiin teki Guns N’ Roses: yhtyeen jäsenet valitsivat julkaistavaksi kaikista dynaamisimman version levystään "Chinese Democracy".


title: Volyymisota

text: Muun muassa Metallican "Death Magnetic" -albumia on kritisoitu kovasti huonosta äänenlaadustaan. Albumin "Guitar Hero" -versiossa vastaavia ongelmia ei ole huomattu, koska siinä kaikki soitinraidat ovat pelin mekaniikasta johtuen erillisiä ja ne lähetettiin pelin julkaisijalle ennen jälkikäsittelyä. Muita voimakkaasti kritisoituja albumeita ovat olleet esimerkiksi Red Hot Chili Peppersin "Californication", Christina Aguileran "Back to Basics", Rushin "Vapor Trails" ja Bob Dylanin "Modern Times".


title: Meksikon ympäristöpolitiikka

text: Meksikon ympäristöpolitiikka kertoo Meksikoin ympäristöpolitiikasta. Ympäristöpolitiikkaan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen.


title: Meksikon ympäristöpolitiikka

text: Mexican Center of Environmental Law (CEMDA) mukaan öljyteollisuus pilaa vesistöjä. Meksikon suurin öljy-yhtiö on PEMEX. Coatzacoalcos joen veden laadussa on ollut parannettavaa.


title: Meksikon ympäristöpolitiikka

text: The General Law of Ecological Equilibrium and Environmental Protection (Ley General del Equilibrio Ecológico y la Protección al Ambiente, or LGEEPA) hyväksyttiin vuonna 1988. Lakia on päivitetty useamman kerran, mukaan lukien vuonna 2008.


title: Meksikon ympäristöpolitiikka

text: Luonnonsuojelualueisiin Sisältyy La Malinchen, Ixtacihuatl-Popocatépetlin, Zoquiapán Reservatin, Bosencheven, Cofre De Peroten ja Chacahuan laguuni kansallispuistot.


title: Masoud Shojaei

text: Masoud Shojaei Soleimani, yleensä vain Masoud () (s. 9. kesäkuuta 1984 Šīrāz, Iran) on iranilainen jalkapalloilija. Hän edustaa tällä hetkellä Espanjan Primera Divisiónissa pelaavaa Osasunaa ja on pelipaikaltaan hyökkäävä keskikenttäpelaaja.


title: Masoud Shojaei

text: Edustettuaan kotimaansa seuroja Sanat Naftia ja Saipaa, Masoud siirtyi vuonna 2006 Al-Sharjahiin. Arabiemiraateissa hän pelasi kahden vuoden ajan, jonka jälkeen hän siirtyi espanjalaiseen Osasunaan.


title: Masoud Shojaei

text: Masoudin ensimmäinen kausi Osasunassa sujui hyvin, hän pelasi 33 ottelua ja teki niissä kolme maalia. Varsinkin kauden toisella puoliskolla hän kuului joukkueensa luottopelaajiin.


title: Masoud Shojaei

text: Masoud teki ensiesiintymisensä Iranin maajoukkueessa marraskuussa 2004, kun hän oli saanut kutsun vuoden 2006 MM-karsintaotteluun Laosia vastaan. Hänet valittiin myöhemmin mukaan joukkueeseen myös varsinaisiin MM-kilpailuihin.


title: Juuri (ravintola)

text: Juuri on vuonna 2004 perustettu ruokaravintola Helsingissä. Sen omistavat Ilja Björs ja Jarkko Myllymäki. Suomen gastronomien seura on nimennyt sen vuoden 2010 ravintolaksi. Ravintolan tunnusmerkkejä ovat lähiruoka ja uusyksinkertaisuus.


title: Benjamin Conz

text: Benjamin Conz (s. 13. syyskuuta 1991 Saint-Ursanne, Sveitsi) on sveitsiläinen jääkiekkomaalivahti, joka torjuu NLA-joukkue HC Ambrì-Piottassa.


title: Benjamin Conz

text: Conz on HC Ajoien kasvatti. Hän pelasi ensimmäiset miesten pelinsä kaudella 2008–2009 HC Servette Genèvessä, jolloin hän sai tililleen 21 ottelua. Kaudella 2009–2010 Conz pelasi lainalla SCL Tigersin riveissä 20 ottelua ja seuraavalla kaudella 46 ottelua. SKA Pietari varasi hänet numerolla #185 .


title: Benjamin Conz

text: Servette lainasi lähet kaudeksi 2011–2012 HC Luganoon. Hänellä olisi ollut vielä tämän jälkeen vuosi jäljellä sopimusta Servetten kanssa, mutta joukkue purki sopimuksen. Kaudeksi 2012–2013 Conz siirtyi kolmivuotisella sopimuksella Fribourg-Gottéroniin. Kaudella 2017–2018 hän siirtyi HC Ambrí Piottaan.


title: Benjamin Conz

text: Conz torjui alle 18-vuotiaiden MM-kilpailuissa vuosina 2008 ja 2009. Hän edusti Sveitsiä myös alle 20-vuotiaiden MM-kilpailuissa 2010. Conz valittiin kisojen parhaaksi maalivahdiksi ja tähdistökentälliseen. Hän torjui Sveitsin kisojen neljänneksi. Toistamiseen hän torjui nuorten kisoissa vuonna 2011.


title: Yhtäläissuoniset perhoset

text: Yhtäläissuoniset perhoset (Exoporia) on pieni, suhteellisen alkeellisten perhosten muodostama osalahko. Lajit eroavat muista perhosista siten, että sekä etu- että takasiipien siipisuonitus on samanlainen. Lisäksi naaralla on kaksi sukuaukkoa muttei niitä yhdistävä siementiehyttä, toisin kuin aitoperhosilla. "Mnesarchae"-suvun seitsemän lajia ovat endeemisiä Uudessa-Seelannissa, mutta juuriperhosmaisia tavataan laajalti muualla maailmassa. Suomessa ryhmän lajeja on tavattu seitsemän.


title: Motion Builder

text: Autodesk Motion Builder on animaatio- ja peliteollisuudessa laajasti käytetty 3D-hahmoanimointi-ohjelma. Ohjelma tukee Mayasta sekä 3ds Maxista tuotuja hahmoja. Ohjelma tukee motioncapture-teknologiaa. Ohjelmassa on myös valmiita liikkeitä hahmojen käyttöön. Ohjelma on maksullinen.


title: Goo Goo Dolls

text: The Goo Goo Dolls on yhdysvaltalainen rock-yhtye. Se perustettiin vuonna 1986 Buffalossa, New Yorkissa. Sen perustajajäsenet olivat laulaja-kitaristi John Rzeznik ja laulaja-basisti Robby Takac. Yhtyeen rumpalina on toiminut vuoden 1994 lopusta lähtien Mike Malinin, jota edelsi George Tutuska. Yhtyeen tunnetuimpia kappaleita ovat muun muassa ”Name” vuoden 1995 albumilta "A Boy Named Goo", ”Iris” ja ”Slide” vuoden 1998 albumilta "Dizzy Up The Girl", joka tuotti viisi top 10 -singleä, sekä ”Here Is Gone” ja ”Big Machine” vuoden 2002 albumilta "Gutterflower". Ylipäätään yhtye on tuottanut 14 top 10 -singleä ja sen albumeita on myyty lähes yhdeksän miljoonaa kappaletta pelkästään Yhdysvalloissa.


title: Goo Goo Dolls

text: Alun perin The Goo Goo Dolls koostui John Rzeznikistä (laulu, kitara), Robby Takacista (laulu, bassokitara) sekä George Tutuskasta (lyömäsoittimet). Sinä aikana jona Takac ja Tutuska olivat olleet pitkäaikaisia ystäviä koulussa, Rzeznik soitti Takacin serkun kanssa yhtyeessä nimeltä "The Beaumonts". Trio poimi nimensä True Detective -lehden mainoksesta, jonka aiheena oli Goo Goo Doll -niminen lelu. ""Olimme nuori autotallibändi joka ei yrittänyt saada sopimusta. Meillä oli keikka sinä iltana ja tarvitsimme nimen. Se oli paras jonka keksimme ja jostain syystä se jäi. Jos minulla olisi ollut vielä viisi minuuttia aikaa, olisin ehdottomasti valinnut paremman nimen."" John totesi. Takac laulajanaan he julkaisivat ensimmäisen albuminsa nimeltä "Goo Goo Dolls" vuonna 1987 Mercenary Records -levy-yhtiön hoteissa, mutta suurempi levy-yhtiö Celluloid Records nappasi yhtyeen vuonna 1988. Yhtye julkaisi toisen albuminsa, "Jedin", vuonna 1989 Los Angelesiin muuton jälkeen.


title: Goo Goo Dolls

text: Yhtye julkaisi kolmannen albuminsa "Hold Me Upin" vuonna 1990. Albumilla Rzeznik toimi päävokalistina viidessä kappaleessa, kuten singlekappaleessa "There You Are" ja konserttiensa suosikissa "Two Days In February". Vaikka yhtyettä aikaisemmin vähäteltiin liian samankaltaisesta soundista kuin The Replacementsilla, sen ollessa samaan aikaan hyvin pidetty paikallisessa collegen radiossa ja punk-piireissä (mukaan lukien soittaessa tapahtumapaikoissa kuten CBGB), Goo Goo Dollsin kolmas julkaisu oli yhdistänyt elementtejä heavy metalista, pop rockista sekä punk rockista. Vuonna 1991 kappale "I'm Awake Now" äänitettiin elokuvan "" soundtrackia varten.


title: Goo Goo Dolls

text: Vuonna 1993 yhtye julkaisi neljännen albuminsa nimeltä "Superstar Car Wash". Levyllä on Rzeznikin säveltämä ja The Replacements -yhtyeen Paul Westerbergin sanoittama kappale "We Are The Normal". Kappale oli albumin ensimmäinen single ja se nousi US Modern Rock Tracks -listalla sijalle 5.


title: Goo Goo Dolls

text: Pian viidennen levyn, "A Boy Named Goo" julkaisun jälkeen Tutuska erotettiin yhtyeestä ja Rzeznik ja Takac ottivat tilalle Mike Malininin. Yhtye saavutti julkisuutta julkaistuaan albumilta singlen Name ja "A Boy Named Goo":sta tulikin yksi 1990-luvun puolivälin menestyneimmistä levyistä sekä myös ensimmäinen tuplaplatinaa saavuttanut levy Metal Blade -yhtiön historiassa. Heidän levytyssopimuksensa ei kuitenkaan tuottanut voittoa, sillä sen perusteella Metal Blade vaati 115 000 dollaria kulujen hyvityksiä. Siksi vuonna 1996 Goo Goo Dolls nosti kanteen levy-yhtiötään vastaan väittäen yhtyeen olleen nuorempana tietämätön musiikkibisneksestä ja sopimuksen olleen yksipuolinen epäreilu ja täytäntöönpanokelvoton. Seuraavalla neljän kuukauden kiertueellaan yhtye rahoitti oikeusriitansa. Puolen vuoden neuvottelun jälkeen kiistassa saavutettiin sovinto. Sitten yhtye päätyi Warner Bros:in suojiin.